Nalazite se ovdje:Početna»Izbori»Sve veća tendencija institucija da krše Zakon o slobodnom pristupu informacijama\nIzbori, Saopštenja za medije, Slobodan pristup informacijama 17/08/2014\nZakon o slobodnom pristupu informacijama predstavlja ključni mehanizam za praćenje transparetnosti i kontrolu javne odgovornosti vlasti, a njegovo kvalitetno sprovođenje je jedan od najvažnijih alata u borbi protiv korupcije. To je i razlog zbog kojeg je, iako se zakon sprovodi već dugi niz godina, sve veća tendencija institucija da zakon krše i da prikrivanjem informacija sakriju umiješanost javnih funkcionera u koruptivne afere.\nNakon više od dvije godine primjene novog Zakona o slobodnom pristupu informacijama, u načelu usklađenog za evropskim standardima, odnos državne administracije prema njegovoj punoj implementaciji i dalje pokazuje iste boljke koje su i bile razlog za njegovu izmjenu.\nMnoge institucije, kako na nacionalnom, tako i lokalnom nivou i dalje nevoljno omogućavaju potpuni uvid u svoj rad, iako je zakonom precizno definisano koje informacije moraju biti objavljene i dostupne javnosti. Takođe, rokovi za dostavljanje informacija po zahtjevu, iako produženi sa osam na 15 radnih dana, se i dalje krše i prekoračuju. U prilog ovome govori i činjenica da je MANS od početka primjene novog Zakona podnio preko sedam hiljada žalbi Agenciji za zaštitu ličnih podataka i slobodan pristup informacijama. Nezakonistost u primjeni zakona od strane državnih institucija se najbolje vidi iz podatka da je Agencija 89% podnijetih žalbi riješila u korist MANS-a i ukazala na kršenje Zakona o slobodnom pristupu informacijama.\nSamo od početka 2014. godine, MANS je gotovo svim institucijama finasiranim iz budžeta Crne Gore uputio blizu 13 hiljada zahtjeva za informacijama. Kako je 2014. godina bila još jedna u nizu izbornih godina, većinom naših zahtjeva su traženi podaci koji se odnose na izdvajanja sredstava iz budžeta, koja se u izbornim godinama očigledno i simptomatično uvećavaju, zbog opšte prisutne negativne prakse da partija na vlasti novcem poreskih obveznika kupuje goasove za svoj račun.\nInstitucije su pozitivno odgovorile i dostavile tražene informacije tek na svaki treći podnešeni zahtjev. dok su tvrdile da ne posjeduju informacije koje smo im tražili skoro trećini slučajeva. Na preostalu trećinu traženih informacija, institucije uopšte nisu dostavile odgovor, već su podnijete zahtjeve ignorisale.\nIako je proaktivan način objavljivanja informacija regulisan novim zakonom, i za institucije predstavlja obavezu, manje od dva posto traženih informacija su institucije objavile na svojim internet stranicama.\nInstitucija na državnom nivou koja najviše najviše krši pravo građana na slobodu informacija je Ministarstvo finansija, institucija koja ima sve informacije o trošenju sredstava iz državnog budžeta. Ono mjesecima krije podatke o rashodima koji su se dešavali uoči lokalnih izbora u 12 crnogorskih opština, očigledno kako bi prikrilo razne vrste nezakonitosti. Ministarstvo do sada nije odgovorilo na preko 170 podnijetih zahtjeva, od čega su im neki upućeni još početkom tekuće godine.\nPored Ministarstva finansija, na veliki broj zahtjeva nisu odgovorili ni Ministarstvo poljoprivrede i ruralnog razvoja, Ministarstvo ekonomije, Ministarstvo nauke, Ministarstvo saobraćaja i pomorstva, Direkcija za razvoj malih i srednjih preduzeća, Komisija za kontrolu državne pomoći i mnogi drugi.\nTakođe, veći broj Centara za socijalni rad krije podatke o socijalnim davanjima u prethodnom periodu, vjerovatno kao rezultat činjenice da je MANS do sada otkrio brojne nepravilnosti, odnosno kupovinu glasova putem dodjele jednokratnih socijalnih davanja, kao što je to slučaj sa Centrom za socijalni rad u Pljevljima.\nPored državnog, podaci o dodjeli jednokratnih socijalnih naknada, drugih pomoći, stanova, potrošnji javnih sredstava, zapošljavanju itd. kriju se i na lokalnom nivou, pogotovo od strane opština u kojima su nedavno održani lokalni izbori.\nPrednjače razni organi Glavnog grada Podgorice, koji kriju većinu traženih podataka. Najviše ćute: Sekretarijat za finansije Glavnog Grada Podgorice i Kabinet gradonačelnika Podgorice. Sakrivanje informacija prisutno je dugim opštinama, a prednjače Bijelo Polje, Bar\nMANS je od početka godine podnio i nešto više od 4 000 žalbi, od kojih je 90% riješeno u našu korist. Pokrenuta su i 152 upravna spora, a do sada je Upravni sud u više od polovine tužbi presudio u korist MANS-a.\nPozivamo Agenciju za zaštitu ličnih podataka i slobodan pristup informacijama da počne sa rigidnijom primjenom zakona, posebno u dijelu podnošenja inicijativa za pokretanje prekršajnog postupka kod nadležnih organa protiv institucija koje krše zakon, kako bi se obezbijedilo da institucije konačno u punoj mjeri počnu da primjenjuju zakon kojim se ostvaruje jedno od ključnih ljudskih prava – pravo na slobodan pristup informacijama.\nAgencija za zaštitu ličnih podataka Centar za socijalni rad Ministarstvo finansija Podgorica Zakon o slobodnom pristupu informacijama\nPredhodni članakDnevni list Pobjeda da objavi reagovanja\nSlijedeći članak Inicijativa za hitno sazivanje sjednice Nacionalne komisije\nB.A 02/09/2014 20:06\nRadovane, član 3 tačka 2 novog zakona EU, zahtijeva da se izvršna direktorica Vanja Ćalović javi nadležnoj instituciji za elementarne nepogode putem facebook-a zbog strujnih udara.


Predsednik Tadić smenio načelnika generalštaba Zdravka Ponoša\nPredsednik Srbije, Boris Tadić, smenio je načelnika generalštaba vojske Srbije, Zdravka Ponoša, nekoliko dana pošto je Ponoš kritikovao politiku odbrane i način na koji se troše sredstva iz vojnog budžeta.\nU saopštenju iz predsednikovog kabineta navedeno je da je Tadić, iskoristio svoje pravo u skladu sa ustavom da bi smenio generala Ponoša. Razlozi za tu smenu nisu izneti, ali je navedeno da će Ponošev zamenik, general-potpukovnik Miloje Miletić, privremeno preuzeti njegov položaj.\nProšle nedelje general Ponoš oštro je kritikovao Ministra odbrane Dragana Šutanovca, kao i vojni budžet. General Ponoš je potom optužio vladu da nema odbrambenu stategiju i da sprečava reformu oružanih snaga.


Hronika - datum: 2020-12-25 VRHOVNI SUD UKINUO PRESUDU OPTUŽENOM ZA UBISTVO BRAĆE ĆULAFIĆ\nČogurić - Foto: DAN Mašanu će ponovo suditi za dvostruko ubistvo Vrhovni sud je uvažio žalbe Višeg državnog tužilaštva u Podgorici i branioca okrivljenog Mašana Čogurića i po službenoj dužnosti ukinuo presudu Apelacionog suda\nVrhovni sud Crne Gore ukinuo je presudu Apelacionog suda kojom je Mašan Čogurić osuđen na 20 godina za ubistvo braće Danijela i Davorina Ćulafića.\nOvaj sud je uvažio žalbe Višeg državnog tužilaštva u Podgorici i branioca okrivljenog Mašana Čogurića i po službenoj dužnosti ukinuo presudu Apelacionog suda i predmet vratio tom sudu na ponovni postupak i odlučivanje.\nVijeće Apelacionog suda Crne Gore je u junu ove godine izreklo drugostepenu presudu u ovom predmetu, tako što su preinačili raniju prvostepenu presudu Višeg suda u dijelu visine izrečene kazne i osudili Mašana Čogurića na 20 godina zatvora zbog ubistva u prekoračenju granica nužne odbrane.\nBraća Danijel i Davorin Ćulafić ubijeni su 15. februara 2014. godine u kafe-baru „Moskva“ u podgoričkom naselju Stari aerodrom.\nPrema optužnici koju zastupa viši državni tužilac Miloš Šoškić, Čogurić je sa umišljajem ubio braću Ćulafić, usmrtivši ih sa tri hica ispaljena iz revolvera. Sa dva hica je pogodio Danijela u glavu i grudni koš, dok je jedan hitac ispalio u Davorinu u grudni koš.\nJedan od hitaca koji su pogodili Ćulafiće nastavio je putanju i ranio Ernu Baković u desnu nadlakticu, nanoseći joj lakšu povredu.


Careva nova maketa – Čuvari/ke vatre\nOskar Mačak 01/06/2020 13/06/2020 Alternative, Saopštenja, Vesti\nKadar iz novog spota vladajuće Srpske napredne stranke, u kojem nad maketom grada njihov vođa hladno i mehanički odgovara na pitanja devojčice i rutinski iznosi obećanja savršena je vizuelizacija njegove sada već osmogodišnje apsolutne vladavine.\nNedorasli klipan u mlohavom telu sredovečnog čoveka nekim neobjašnjivim spletom okolnosti obreo se u dečijoj sobi doma čoveka koji je na radu u inostranstvu. Sam način razgovora, njegov sadržaj i uzrast sagovornice su primer zvaničnog paternalističkog diskursa koji je nametnut u skladu sa karakterom autoritarnog režima.\nMaketa sladunjavog plastičnog zapadnoevropskog gradića sa svojim lego čovečuljcima, još jedna u nizu posle one Beograda na vodi, raketnog sistema S-300, brzog voza Beograd – Budimpešta, simbol je njegovog obećanja o „uređenoj“ zemlji.\nIzbori zakazani za 21. jun na simboličkom nivou biće održani upravo tu, na dečije svedenim lego biračkim mestima.\nZaključiti sa „zato bojkot“ već je pomalo otrcano. Ali za početak odbijmo, ne učešće u ovoj igri koje nam nije ni omogućeno,\nveć da budemo lego figurice.\nPrethodno Marko – diskretni heroj naše borbe\nSledeće David i Golijat


RTCG - Radio Televizija Crne Gore - Nacionalni javni servis :: Lokalni izbori 2018. :: Berane - nekad moćan, sada zapušten grad\nKOALICIJA SDP-DEMOS 22. 01. 2018. 15:58 >> 15:29 11\nBerane - nekad moćan, sada zapušten grad\nSaobraćajna infrastruktura Berana daleko je od nivoa koji ovaj grad zaslužuje. Semafori koji ne rade, neasfaltirane ulice ogledalo su sumorne sumorne slike nekada moćnog industrijskog centra, a danas zapuštenog i zaboravljenog grada, sa najvećom stopom nezaposlenosti u zemlji, saopšteno je iz koalicije SDP- Demos- dr Radovan Asanović.\nTakvo stanje, kako smatraju, epilog je dugogodišnjeg naopakog upravljanja od strane DPS-a.\n"Koliko su vodili računa o interesima grada slikovito govori i podatak da su svojim funkcionerima dijelili socijalnu pomoć, dok obični građani žive na rubu egzistencije", navodi se u saopštenju kandidatkinje za odbornicu Jovane Bojović.\nIz koalicije SDP-Demos poručuju da će, kako su naveli, kao jedan od stubova buduće vlasti u Beranama posebnu pažnju posvetiti ovom problemu.\n"Daćemo snažan doprinos da naš grad postane pristojno mjesto za život svih njegovih stanovnika, grad u kome će mladi vidjeti perspektivu za budućnost, a ne samo mjesto iz koga će odlaziti da se nikada ne vrate", kazala je Bojović.


Uzmi račun i pobedi: Već stiglo više od 31.000 koverata | Gde Investirati\nUzmi račun i pobedi: Već stiglo više od 31.000 koverata\nZa devet dana od početka nagradne igre “Uzmi račun i pobedi 2018” u Pošte Srbije stiglo je više od 31.000 koverata sa računim i slipovima građana.\nPrvo izvlačenje nagrada biće u martu.\nNagradni fond za novi ciklus nagradne igre biće potpuno poznat najkasnije do 14. februara do kada vlada ima rok da usvoji pravila i finalni nagradni fond, a za sada se zna da će biti 100 automobila, što je duplo viš nego u prethodnom ciklusu igre, kaže Ivan Radak iz NALEDA.\n“Do sada je poslato više od 31 hiljade koverata. Sredinom sledeće nedelje Vlada Srbije će usvojiti finalna pravila i nagradni fond za ovu igru”, kaže Radak.\nU prošlom ciklusu bilo je šest stanova, podseća Radak i kaže da se očekuje da ih bude ovog puta više, ali da se za sada ne može govoriti o tačnoj cifri. Kako su mediji ranije pisali, u nagradnoj igri bi trebalo da bude najmanje 10 stanova.\nVeć sada, objašnjava Radak, poznati su osnovni kriterijumi i to da u nagradnoj igri mogu da učestvuju samo punoletni građani sa boravištem ili prebivalištem u Srbiji. On podseća da malalotena lica nemaju prava učešća, a da bi se učestvovalo u nagradnoj igri, pravilo je da u koverti mora biti minimum deset fiskalnih računa ili deset slipova, ali se fiskalni računi i slipovi ne smeju mešati.\nMinimalan iznos na računu ili slipu mora biti 100 dinara, a pri popunjavanju koverte važno je da se na strani gde se koverta otvara, upiše ime i prezime, adresu iz lične karte ili pasoša i broj telefona. Sa druge strane, umesto adrese primaoca treba da piše “Uzmi račun i pobedi 2018”.\nTakođe, objašnjava, i ove godine postoji takmičenje gradova i opština, a promena je napravljena ove godine, pa tako postoje tri kategorije, male, srednje i velike i iz svake od tih grupa će biti izabrane tri najaktivnije. Opštine će dobiti nagradu od 23.000 evra za ulaganje u projekte koje izaberu građani, a deo njih će dobiti i besplatan bežični internet.\nDirektor funkcije usluga u Pošti Srbije Goran Đerić kaže da je uloga Pošta Srbije da pruži kompletnu logističku podršku u smislu prijema, prenosa, skladištenja, čuvanja i transporta do studija gde će se izvlačiti koverte.\n“Za razliku od prošle godine, ove mogu da učestvuju sve vrste koverata. Mogu da učestvuju i koverte iz prošle godine obzirom da je velika količina koverata ostala kod građana, a nisu učestvovale u nagradnoj igri. Treba samo izvršiti korekciju adresne strane, da se napiše Uzmi račun i pobedi 2018”, objašnjava Đerić. Pošta je na raspolaganje stavila, dodaje, 1.500 poslovnica i 2.000 poštanskih sandučića gde se može izvršiti predaja pošiljaka.\n“Bitno nam je da je vlada prepoznala prioritet u rešavanju problema sive ekonomije, da je prethodnu i ovu godinu proglasila godinama borbe protiv sive ekonomije čime je pokazala da će to biti priotritet u njenom radu”, napominje predsednik Saveza za fer konkurenciju Vladimir Tipsarević.\nIstiče da su rezultati igre opipljivi te da postoji konstantan rast poreskih prihoda i da je, kaže, značajno unapređen inspekcijski nadzor i bolja koordinacija državnih organa.\nPodrška građana u suzbijanju sive ekonomnije, prema njegovim rečima, iznosi preko 90 odsto.\n“Prošli ciklus nagradne igre imao je konkretne efekte i kroz poreske prihode prihodovano je 73 miliona evra”, kaže Tipsarević. Nagradna igra, zaključuje, ne treba se gledati izolovano u borbi protiv sive ekonomije jer je ona deo, kaže, programa koji sadrži preko 100 aktivnosti države u suzbijanju sive ekonomije.\nPrevious Azijske berze: Kineski indeksi ušli u područje korekcije\nNext Norveški BDP smanjen u četvrtom kvartalu\nTags Nagradna igraUzmi račun i pobedi\nBeograd dobio laboratoriju za otkrivanje urođenih bolesti kod beba već u prvim danima\nU GAK Višegradska danas je otvorena Nacionalna laboratorija za skrining urođenih metaboličkih, endokrinih i drugih bolesti novorođenčadi, a ministar zdravlja Zlatibor Lončar rekao je da je ovo važan dan za


Pripazite na brzinu, radar prati vašu vožnju\nRadarski sistem "ramer 10", namijenjen za digitalno snimanje prekršaja prekoračenja brzine i njihovo evidentiranje bez prisustva policajca i zaustavljanja vozila, od danas kontroliše učesnike u saobraćaju na području koje pokriva Policijska uprava Gradiška.\nKontrola ovim radarskim sistemom trajaće do 1. oktobra, saopšteno je iz Policijske uprave Gradiška.\nIz ove uprave podsjećaju da mobilni radarski sistem mjeri brzinu vozila u više saobraćajnih traka u oba pravca, te smanjuje mogućnost korupcije, jer svaki od uređaja ima memoriju na koju policijski službenik ne može da utiče.\nVozačima, koji počine prekršaj evidentiran navedenim radarskim sistemom, obavještenje o počinjenom prekršaju biće dostavljeno na prijavljenu adresu prebivališta.\nPolicijska uprava Gradiška apeluje da vozači poštuju saobraćajne propise, naročito one koja se odnose na ograničenja brizine.


Dodikov SNSD traži zastavu RS i u Skupštini BiH - 11.12.2018, Sputnik Srbija\nSavez nezavisnih socijaldemokrata, čiji je lider Milorad Dodik, tražiće postavljanje zastava RS u prostorijama Parlamentarne skupštine BiH i Saveta ministara. 11.12.2018, Sputnik Srbija\n14:29 11.12.2018 (Osveženo: 03:51 26.08.2021)\nTo je potvrdila poslanica SNSD-a u Predstavničkom domu Parlamentarne skupštine BiH Staša Košarac. Ona smatra da u svim institucijama Bosne i Hercegovine treba da budu vidljiva obeležja RS, prenosi RTRS.\n26 Novembar 2018, 13:32\nOčekuje se da će član Kolegijuma Predstavničkog doma Parlamentarne skupštine BiH Nebojša Radmanović uskoro otvoriti pitanje isticanja zastave Republike Srpske i da će to posle učiniti i celokupan kadar SNSD-a u Domu naroda Parlamentarne skupštine BiH.\nPredsedavajući Predsedništva BiH Milorad Dodik napustio je 5. decembra sastanak s delegacijom Saveta za sprovođenje mira, jer na sastanku nije bilo zastave Republike Srpske.\nDodik je kao razlog napuštanja naveo da nisu ispunjeni osnovni uslovi za njegovo održavanje, jer na sastanku nije mogla da bude istaknuta zastava Republike Srpske.\nDan kasnije, Dodik je rekao da Predsedništvo BiH može da ima puni kapacitet pod uslovom da na svim sastancima kojima prisustvuje bude istaknuta zastava Republike Srpske, a ako to ne bude učinjeno, neće biti ni sednica Predsedništva.


Šeranić: Pokretna bolnica biće vlasništvo Vlade\nMinistar zdravlja i socijalne zaštite Republike Srpske Alen Šeranić izjavio je da će pokretna bolnica, koju je nabavila Vlada za eventualno suzbijanje korona virusa, biti u njenom vlasništvu.\n"Vlada će vjerovatno prenijeti to vlasništvo na Republičku upravu civilne zaštite. Namjera je da pokrtena bolnica bude korištena za bilo koju vrstu elementarne nepogode ili, ako zatreba, u slučaju da se javi veći broj oboljelih od virusa", rekao je Šeranić na konferenciji za novinare u Banjaluci.\nKada je riječ o nedavnoj smrti trudnice u Univerzitetskom kliničkom centru (UKC) Republike Sršske, Šeranić je podsjetio da je UKC formirao komisiju koja će od sutra raditi i koja ima rok od 30 dana da ispita sve okolnosti o tome.\n"Kada komisija završi svoj posao, javnost će biti obaviještena", rekao je Šeranić.\nGovoreći o nedavnom skoku broja zaraženih virusom korona u Srpskoj, on je upozorio da su domovi za stare rizična mjesta, posebno u smislu da se zbog toga poveća broj umrlih, te je pojačana budnost zdravstvenog sistema.\nŠeranić je naglasio da je obavezno nošenje zaštitne opreme – maski i rukavica i da je to potrebno zbog ljudi za koje je utvrđeno da bez simptoma mogu prenijeti zarazu, kao i u skladu sa utvrđenih činjenicama da postoje pacijenti koji ne mogu navesti jasne kontakte sa zaraženima.\n"Tu idemo sa apekta da smo potencijalno svi zaraženi", rekao je Šeranić.\nOn je dodao da je važno da tenderi zdravstvenih ustanova Srpske za nabavku zaštitne i druge opreme budu u skladu sa zakonom.\nAlen Šeranić koronavirus pokretna bolnica\nŠeranić: Doktor i medicinska sestra zaraženi virusom korona\nMinistar zdravlja i sobijalne zaštite\nŠeranić: Srpska nabavila veliku količinu opreme koju je rasporedila po zdravstvenim centrima\nŠeranić: U UKC Srpske se postupa u skladu sa protokolima, o stanju se od javnosti ne krije ništa


Vesti online / Sport / Vaterpolo / Treći poraz Srbije u SAD\nTreći poraz Srbije u SAD\nVaterpolo reprezentacija Srbije izgubila je od selekcije SAD sa 11:10 (2:3, 3:3, 3:0, 3:4) u trećoj pripremnoj utakmici.\nIzabranici Dejana Udovičića prethodno su bili bolji sa 12:10 i 9:5.\nMeč je odigran na bazenu Univerziteta El Toro, a domaćin je slavio golom Luke Kupida dve sekunde pre kraja.\nNajefikasniji u srpskom timu bio je Andrija Prliainović sa tri gola, dva je postigao Strahinja Rašović, dok su se jednom u listu strelaca upisali Vuk Rašović, Filip Filipović i Nikola Jakšić.\nSledeći susret dve reprezentacije biće odigran u sredu u Čikagu.\nVATERPOLO SAD je samo usputna stanica...\nVATERPOLO Za Amerikance je čast što igraju sa Srbijom u četvrtfinalu


Sportske.net - Posle Pandeva i Angelovski: "Ovo je moja poslednja utakmica na mestu selektora"\nPosle Pandeva i Angelovski: "Ovo je moja poslednja utakmica na mestu selektora"\nOprostio se i selektor.\nPosle završetka reprezentativne karijere Gorana Pandeva, selektor fudbalera Severne Makedonije Igor Angelovski izjavio je večeras u Amsterdamu da je meč sa Holandijom bio poslednji na selektorskom mestu.\n"Ovo je moja poslednja pres konferencija kao selektora. Moj dogovor sa Fubalskom federacijom Makedonije ističe 31. jula i sa tim završavaju moje obaveze", rekao je Angelovski posle meča sa Holadijom koji je Severna Makedonmija izgbila sa 3:0, a preneli makdonski mediji.\nPortal "Sakam da kažam" (sdk.mk) podseća da je Angelovski na mesto selektora došao 2015. godine, čime je selektor sa nadužim stažom u makdonskoj fudbalskoj reorezentaciji.\nAngelovski je fudbalere Severne Makedonije prvi doveo na jedno veliko takmičenje - Evopsko prvenstvo, a prethodnih sedmica su mediji u Skoplju prenosili da su za njegove uskege zaonteresvani neki evropski klubovi, medju kojima i Đenova u kojoj igra Goran Pandev.


Integrisana funkcija GPS praćenja za logistiku budućnosti u oblasti transporta - Pluton Logistics\n05/12/2017 marko Arvato Systems, GPS, lokacija kamiona, praćenje kamiona, praćenje vozila, Spedition Schwarz, Timocom\nKako možemo da prenesemo podatke o lokaciji kamiona kratkoročno angažovanih transportnih partnera u sopstveni TMS (sistem za upravljanje transportom)? Ovo pitanje je veliko preduzeće i član ELVIS-a, firma „Spedition Schwarz“, postavila ponuđaču najveće transportne platforme u Evropi, „TimoCom„-u. Zajedno sa firmom „Arvato Systems„, međunarodno aktivnim preduzećem u oblasti IT usluga, TimoCom je razvio ne samo rešenje za ovaj posebni slučaj, već za ključni problem današnje transportne logistike. Rezultat je interfejs koji omogućava da se u svako doba dobiju i obrade GPS podaci od angažovanih pružalaca transportnih usluga – i da se na taj način poveća kvalitet usluga i zadovoljstvo klijenata transportnim uslugama.\nPreduzeće „Spedition Schwarz“ obavlja 80% od svojih godišnjih 80.000 transporta sa sopstvenim voznim parkom od 250 kamiona, a za preostalih 20% angažuje transportne partnere sa „TimoCom“-ove platforme. Za do 350 tura dnevno u danima kad ima najviše posla ovo preduzeće angažuje preko platforme kratkoročno i do 100 dodatnih izvršilaca usluga. Za razliku od sopstvenih kamiona, ovi transportni partneri koriste različite ponuđače telematskih sistema, koji prenose podatke u različitim formatima. Integrisanje brojnih interfejsova bilo bi ekstremno skupo i zahtevalo bi puno rada. Ali upravo su te informacije od ključnog značaja za preduzeće „Spedition Schwarz“, jer mu omogućuju da prati transporte:\n– Isto kao i kod naših vozila, želimo da uvrstimo i podatke o lokacijama naših transportnih partnera u naš TMS, kako bismo tako mogli da izračunamo i vreme njihovog dolaska. Tačnije rečeno, za nas je izuzetno važno da rano prepoznamo odstupanja, pošto se u takvim trenucima još uvek mogu preduzeti odgovarajuće protivmere. Ako to nije moguće, onda makar klijentima možemo na jedan proaktivan način da objasnimo potencijalno kašnjenje – objašnjava Oliver Oker, prokurista i menadžer zadužen za velike klijente u preduzeću „Spedition Schwarz“.\nŽelja klijenata preduzeća „Spedition Schwarz“ bila je pravi izazov za Luizu Tenes i Filipa Šmita, menadžere za proizvode u „TimoCom“-u. Već od uvođenja funkcije praćenja u 2013. godini, „TimoCom“ je postao i čvorište za podatke o lokacijama vozila korisnika platforme. Ovo je postignuto povezivanjem više od 230 ponuđača telematskih sistema. Kako bi preduzeće „Spedition Schwarz“ moglo da obrađuje podatke o lokaciji transportnih partnera, „TimoCom“ je razvio interfejs preko kog drugi sistemi mogu da pristupe GPS podacima i da preuzmu iste u jedinstvenom formatu. U ovom okviru je preduzeće „Arvato Systems“, koje je ponudilo rešenje, dalje razvilo ekstenziju za upravljanje transportom koju koristi i preduzeće Spedition Schwarz: best4log-x.\nOliver Oker i Luize Tenes\n– Naš primarni cilj je da pružimo podršku klijentima u njihovom svakodnevnom poslovanju. Sa našim partnerom u ovom pilot poduhvatu, firmom „Spedition Schwarz“, kao i sa njihovim stručnjacima za IT, preduzećem „Arvato Systems“, uspeli smo da pokrenemo željeni interfejs u roku od mesec dana. Svi su bili veoma otvoreni, sve je proteklo besprekorno – objašnjava Luize Tenes iz „TimoCom“-a.\nI „Arvato Systems“ vidi u realizaciji novog interfejsa veliku dodatnu vrednost:\n– Zahvaljujući GPS interfejsu koji ostvaruje vezu sa „TimoCom“-om uspeli smo da unapredimo TMS za firmu „Spedition Schwarz“ i da još bolje podržimo digitalne radne tokove – objašnjava Dirk Tigler, menadžer za velike klijente u firmi „Arvato Systems“.\n– Ranije smo pružaoce usluga transporta koji koriste drugačije sisteme od naših morali da nazovemo telefonom i upitamo za status pošiljke i sve informacije smo unosili ručno u TMS. To oduzima puno vremena, a ni podaci nisu uvek bili 100% pouzdani – priča Oliver Oker.\nTo potvrđuje i Filip Šmit:\n– Dok god su za razmenu podataka potrebni i manuelni koraci, ceo proces je ne samo skuplji, pošto oduzima više vremena, već je i podložniji greškama.\nZahvaljujući GPS interfejsu, firma „Spedition Schwarz“ sada automatski može da vidi da li transportni partner kasni i može onda direktno da obavesti klijente. Korišćenjem ovog interfejsa, firma „Spedition Schwarz“ može da uštedi dosta vremena, i to kod čak do 100 kamiona dnevno, koliko ih angažuje dodatno preko „TimoCom“-a.\n– Najvažnije je međutim što je porastao nivo poverenja i zadovoljstva kod naših klijenata – raduje se Oker.\nPrimer iz primene utire put i za druge korisnike platforme\nPreduslov za korišćenje interfejsa je rešenje za praćenje TC eMap®, koje je stavljeno besplatno na raspolaganje svim korisnicima „TimoCom“-a. Čak i manja preduzeća poboljšavaju time svoju konkurentnost, što potvrđuje i Oliver Oker:\n– Izuzetno je lako dobiti odobrenje za korišćenje funkcije praćenja kod TimoCom-a. A efekat je ogroman! Time odmah ulivam više poverenja i delujem kao pouzdan transportni partner. Osim toga, ne sme se zaboraviti da praćenje pre svega štiti od krađe tovara.\nGPS interfejs do TimoCom-a sada je na raspolaganju i drugim zainteresovanim klijentima.\n– Interfejs funkcioniše kao neka vrsta univerzalnog utikača pomoću kog brzo i jednostavno možete da povežete sopstveni sistem – objašnjava Tenes. Za transportnu branšu to znači da se pomoću interfejsa sada i kratke transportne veze mogu automatski pratiti digitalnim putem. Ovo opet pomaže i izvršiocima kao i nalogodavcima transporta da postignu veći nivo transparentnosti, kvaliteta i sigurnosti na tržištu direktne trgovine.\n← Delegacija Srbije u poseti „Alibabi“ u Kini\nStartuje zatvoreni sistem naplate putarine od Beograda do Subotice – Ovu su cene! →\nPosao u Sloveniji – Uskoro trogodišnje radne dozvole za srpske radnike


Svetski dan dece obolele od raka: I JA SE BORIM - Dan u Beogradu\nNaslovna » Izlasci » Akcije » Svetski dan dece obolele od raka: I JA SE BORIM\nNURDOR: Svetski dan dece obolele od raka - I JA SE BORIM\nNeko drugi 12. februar 2019. Akcije Postavite komentar\nU Beogradu, centralna manifestacija sa muzičkim programom biće organizovana na platou kod Delijske česme u Knez Mihailovoj ulici, od 12.00 do 14.00.\nTačno u 13.00, pod sloganom „I ja se borim“, simbolično će se poslati srce podršle za sve mališane koji se leče od raka, u znak podrške ovim superherojima, ali i onima koji više nisu sa nama.\nNacionalno udruženje roditelja dece obolele od raka – NURDOR, zajedno sa svim prijateljima, roditeljima, volonterima i javnim ličnostima, već punih 15 godina bori se za veću vidljivost pitanja malignih oboljenja kod dece i problema sa kojima se ove porodice susreću, kao i postizanje većeg senzibiliteta društvene zajednice.\nKroz ovu kampanju podstiču se kako pojedinci, tako i kompanije da aktivno učestvuju u projektima kojima se zajednički olakšava hrabrim mališanima i njihovim roditeljima proces lečenja. Ova kampanja rezultirala je prošle godine otvaranjem novog krila Klinike za dečje interne bolesti u Nišu, hemato-onkološkog odeljenja u koje su građani Srbije kroz donacije uložili više od 100 miliona dinara.\n– Ove godine borimo se zajedno za novu Roditeljsku kuću u Beogradu, kao najvećem dijagnostičkom i terapijskom centru pedijatrijske onkologije u Srbiji, sa istovremeno najvećim brojem dece koja dolaze na lečenje. S obzirom da su često u pitanju porodice iz manjih sredina, koje nisu u mogućnosti da u Beogradu obezbede smeštaj, neophodno je omogućiti prostor u kom oni mogu da borave za vreme lečenja. Nažalost, svedoci smo sve većeg broja dece kojima je ova podrška potrebna, a naši trenutni kapaciteti nisu dovoljni. Ovim putem pozivamo Beograđane da dođu u petak, 15. februara, i svojim prisustvom se pridruže borbi svih nas za one kojima je naša podrška neophodna. Sve one koje to ne budu u mogućnosti, pozivamo da se priključe kampanji „I ja se borim“ i doniraju sredstva putem slanja SMS poruke na broj 1150 (svaka poruka iznosi 100 dinara) – kažu organizatori iz NURDOR-a.\nOve godine NURDOR obeležava 15 godina postojanja. Kroz ovo udruženje prošlo je više od 1500 porodica kojima je pružena podrška u lečenju i posle njega, više od 1.000 potpuno besplatnih rehabilitacija organizovano je za decu koja su pobedila bolest, izgrađeno je pet roditeljskih kuća i jedna potpuno nova bolnica\nViše od 1000 posebno edukovanih volontera poklonilo je više od 100.000 sati volonterskog rada u pružanju podrške kroz razne aktivnosti za unapređenje uslova lečenja i brige o deci oboleloj od malignih bolesti.\nOsim u Beogradu, Dan dece obolele od raka NURDOR će organizovati i u: Nišu, Novom Sadu, Kragujevcu, Čačku, Užicu, Subotici, Kraljevu, Smederevu, Zrenjaninu, Šapcu, Smederevskoj Palanci, Aranđelovcu, Ivanjici, Valjevu, Ubu, Rekovcu, Prijepolju, Trsteniku, Somboru, Sremskoj Mitrovici, Leskovcu, Vršcu, Pirotu, Vranju, Lebanu, Lazarevcu, Kruševcu, Prokuplju, Novom Pazaru, Surdulici, Boru, Gornjem Milanovcu i Vrnjačkoj Banji. (danubeogradu.rs)\nTagoviakcije dan dece obolele od raka deca humanitarna akcija izlasci knez mihailova nurdor porodica srbija\nPrethodni Manifestacija „Sveti Trifun na Savskom vencu – U slavu knjige i vina“\nSledeći DKSG: Not The Right Leg


Portal Sarajevo-RS.com - Počela isplata dječijeg i materinskog dodatka\nsreda, 07 jun 2017 13:27\nJavni fond za dječiju zaštitu Republike Srpske danas je počeo isplatu dodatka na djecu i materinskog dodatka za maj, saopšteno je iz Fonda.\nZa redovnu isplatu dodatka na djecu obezbijeđeno je 1.578.770 KM za 28.368 djece, odnosno 20.059 roditelja koji su korisnici ovog prava.\nZa isplatu materinskog dodatka obezbijeđeno je 151.760 KM za 2.128 majki, odnosno 2.168 djece.\nNapominju da će prioritet u isplati i dalje imati korisnici prava dodatka na djecu i materinskog dodatka, uvažavajući materijalni status porodica koje su korisnici ovog prava.\nU prioritetu isplate Fonda za dječiju zaštitu su i poslodavci iz realnog sektora i refundacija naknade plate za porodilje, navodi se u dostavljenom saopštenju.\nViše iz ove kategorije « Ispraćeni maturanti OŠ "Srbija" Humanitarno veče za pomoć Snježani Bašević na Palama »


Pripremite vašu curicu za prvu menstruaciju - Smedia\nPripremite vašu curicu za prvu menstruaciju\nPriprema devojčice za prvu menstruaciju po prirodi je zadatak za mamu. Međutim, mnoge ne znaju odakle da počnu i šta i koliko njihova devojčica u stvari treba da čuje. Iznenađujuće je i koliko majki uopšte ne razgovara sa ćerkama o ovom periodu promena. Budite spremni za komunikaciju uz ove praktične smernice.\nImajući u vidu da devojčice danas prvu menstruaciju dobijaju znatno ranije nego mi ili generacije naših majki, informisanost unapred opšte nije loša. Pre svega i vi sami produbite temu i pročitajte važne detalje na sajtu Wikipedia.\nPripremite se da razgovarate sa svojim ćerkama čim primetite prve promene na telu. Ulazak u pubertet je pravi...


Otkriće ogromnih zaliha retkih metala, neophodnih za tehnologiju budućnosti, moglo bi da izazove značajne promene u svetskoj ekonomiji.\nNaučnici govore o "gotovo nepresušnim" rezervama, a jedan od nađenih metala, retki zemni metal, vredi više od 359 milijardi evra, prenosi britanski list "San".\nOstrvo Minami-Turi, poznato i kao Markusovo ostrvo, dugo je svega jedan kilometar, a sadrži ogromne rezerve retkih metala u dubokom moru.\nNovo istraživanje objavljeno u časopisu "Scientific Reports" otkriva da su japanski naučnici našli više od 16 miliona tona elemenata neophodnih za proizvodnju pametnih telefona, radara, raketnih sistema i električnih vozila.\nJedan od otkrivenih metala, itrijum, koristi se za proizvodnju sočiva kamere i ekrana mobilnih telefona i trenutno vredi 6.800 dolara po kilogramu.\nNekoliko univerziteta, kompanija i vladinih institucija pretražiće područje.\nOtkriće navodi na zaključak da područje u vodama ostrva na jugu Japana koje zahvata oko 2.500 kvadratnih metara, sadrži oko 16 miliona tona dragocenih elemenata, što je dovoljno "da se gotovo beskonačno snabdeva svet".\nNeki od retkih elemenata moći će da se eksploatišu stotinama godina, navodi se u istraživanju. Eksploatacija će, doduše, biti skupa, ali Japan želi da preuzme veću kontrolu kada su u pitanju buduće tehnologije i oružje.\nKineski uvoz vinuo cenu bakra na troipogodišnji maksimum


Vlada će predložiti rebalans budžeta zbog dodatnog zaduženja | PCNEN\nVlada će predložiti rebalans budžeta zbog dodatnog zaduženja\nObjavljeno: 10.07.2019, 10:03h\nVlada će predložiti rebalans ovogodišnjeg budžeta kojim je planirano dodatno zaduženje do 500 miliona eura, a taj novac će se trošiti naredne godine za stara dugovanja koja stižu na naplatu, pišu Vijesti. Izvršna vlast planira i da uvede izdvajanje za državne garancije u iznosu od tri miliona eura. Takav predlog izmjena budžeta razmatran je u utorak na sjednici Vladine Komisije za ekonomska pitanja (KEP). U Vladi tvrde da su se na to odlučili da bi obezbijedili povoljnije uslove za pozajmice, jer se naredne godine očekuje njihovo pogoršanje na međunarodnom tržištu. Više izvora lista tvrdi da državi nije potrban taj novac za ovu godinu, već da će se koristiti naredne, ali da je procjena da je bolje zadužiti se sada po povoljnijim uslovima za vraćanje dugovanja. Nije isključena ni mogućnost da se dio nove pozajmice usmjeri na ovogodišnje potrebe. Ministarstvo finansija za ovu godinu je preko državnih obveznica pozajmilo oko 142 miliona eura, dok je planirano da se emituje ukupno 190 miliona, prenosi Mina business. Prema Strategiji za upravljanje javnim dugom, naredne godine na naplatu dolazi oko 580 miliona eura obveznica, koje je država emitovala 2015. i 2016. godine. Rebalansom se planira i promjena člana 14 ovogodišnjeg Zakona o budžetu, kojim je, između ostalog, definisano da za potrebe refinansiranja i stvaranja rezerve Vlada u ovoj godini može da zaključi kreditni aranžman sa finansijskim institucijama, kroz emisiju obveznica na domaćem ili stranom tržištu u iznosu od 250 miliona, uz garanciju Svjetske banke. Prema saznanjima Vijesti tom članu se dodaje i dio „do 500 miliona kroz emisiju obveznica i državnih zapisa na domaćem i/ili stranom tržištu“. Vlada će o tome odlučivati sjutra, dok će konačnu odluku donijeti Skupština do kraja mjeseca.\nVlada će predložiti rebalans ovogodišnjeg budžeta kojim je planirano dodatno zaduženje do 500 miliona eura, a taj novac će se trošiti naredne godine za stara dugovanja koja stižu na naplatu, pišu Vijesti.\nIzvršna vlast planira i da uvede izdvajanje za državne garancije u iznosu od tri miliona eura.\nTakav predlog izmjena budžeta razmatran je u utorak na sjednici Vladine Komisije za ekonomska pitanja (KEP).\nU Vladi tvrde da su se na to odlučili da bi obezbijedili povoljnije uslove za pozajmice, jer se naredne godine očekuje njihovo pogoršanje na međunarodnom tržištu.\nViše izvora lista tvrdi da državi nije potrban taj novac za ovu godinu, već da će se koristiti naredne, ali da je procjena da je bolje zadužiti se sada po povoljnijim uslovima za vraćanje dugovanja. Nije isključena ni mogućnost da se dio nove pozajmice usmjeri na ovogodišnje potrebe.\nMinistarstvo finansija za ovu godinu je preko državnih obveznica pozajmilo oko 142 miliona eura, dok je planirano da se emituje ukupno 190 miliona, prenosi Mina business.\nPrema Strategiji za upravljanje javnim dugom, naredne godine na naplatu dolazi oko 580 miliona eura obveznica, koje je država emitovala 2015. i 2016. godine.\nRebalansom se planira i promjena člana 14 ovogodišnjeg Zakona o budžetu, kojim je, između ostalog, definisano da za potrebe refinansiranja i stvaranja rezerve Vlada u ovoj godini može da zaključi kreditni aranžman sa finansijskim institucijama, kroz emisiju obveznica na domaćem ili stranom tržištu u iznosu od 250 miliona, uz garanciju Svjetske banke.\nPrema saznanjima Vijesti tom članu se dodaje i dio „do 500 miliona kroz emisiju obveznica i državnih zapisa na domaćem i/ili stranom tržištu“.\nVlada će o tome odlučivati sjutra, dok će konačnu odluku donijeti Skupština do kraja mjeseca.


Press Online :: Hronika :: RUSI NAM DOZVOLILI IZVOZ ORUŽJA\n29. 12. 2006. - Autor: (I. P.)\nRUSI NAM DOZVOLILI IZVOZ ORUŽJA\nIzaslanik Borisa Tadića u Moskvi isposlovao dozvolu za "Zastavu", a Vlada dugove namenske industrije pretvorila u državne akcije\nKragujevačka "Zastava" ponovo će izvoziti oružje u Jermeniju, nakon što je Rusija juče dala zeleno svetlo za inicijativu predsednika Srbije Borisa Tadića. Kako Press nezvanično saznaje, pregovore u Moskvi, kao specijalni Tadićev izaslanik, vodila je Jelica Kurjak, a u pregovorima je dogovoreno da se "Zastavi oružje" omogući ranije dogovoreni izvoz u vrednosti od 2,55 miliona dolara.\nPodsetimo, Tadić je ovu mogućnost radnicima "Zastave" najavio pre tri dana, kada je sa njima razgovarao u Skupštini Kragujevca. Radnici su preksinoć prekinuli četvorodnevni protest, tokom koga su zahtevali da država nadoknadi štetu koju je fabrika pretrpela zbog toga što je Ministarstvo spoljnih poslova uskratilo dozvolu za izvoz oružja u Jermeniju.\nJuče je, istovremeno sa lepim vestima iz Rusije, objavljeno i da su ministar odbrane Zoran Stanković i direktori šest preduzeća namenske industrije potpisali ugovor o konverziji potraživanja države u trajni ulog Srbije u tim kompanijama.\nUgovor je potpisan sa "Zastava oružjem" iz Kragujevca, "Prvim partizanom" iz Užica, "Prvom iskrom" iz Bariča, "Milanom Blagojevićem" iz Lučana, "Slobodom" iz Čačka i "Krušikom" iz Valjeva. Stanković je rekao da ukupna potraživanja države u tim preduzećima iznose 2,26 milijardi dinara.\n- Umesto da ova preduzeća vraćaju dugove državi, na osnovu ugovora o konverziji udeo države u njihovoj vlasničkoj strukturi biće uvećan za određeni procenat - objašnjava Stanković. Direktor "Slobode" iz Užica Rade Đurić naveo je kao primer da će u tom preduzeću vlasnički udeo države biti povećan sa 50 na 55 odsto.\nMinistar privrede Predrag Bubalo rekao je juče da su se resorna ministarstva angažovala da bi pronašla nova tržišta za izvoz oružja.- Ministarstva privrede, spoljnih poslova, odbrane i za ekonomske odnose sa inostranstvom pregovaraju sa dosta zemalja kako bi "Zastava" izvezla proizvedeno oružje.\nNaš interes je razvoj celokupne namenske industrije, a time i "Zastava oružja", jer smatramo da se radi o dobrom izvoznom proizvodu - kaže Bubalo. On je, međutim, negirao mogućnost naknade štete koju su tražili radnici "Zastave", jer, kako je rekao, "'Zastava' će Jermeniji ipak prodati svoje proizvode".


Šta znamo o BMW-u M340i pred premijeru u Los Anđelesu (GALERIJA) - Auto Republika\nPred nama je najatraktivnija „trojka“ posle M modela.\nNakon „procurelih“ informacija na BMWBlogu, što smo objavili, evo i svežih fotografija sportskog sedana iz Bavarske.\nU Evropu novi BMW serije 3 treba da stigne u proleće u M340i/M340i xDrive verziji. Motor ispod haube je naravno 3,0-litarski redni „šestak“ sa 382 ks i 500 Nm, što ovaj model čini najmoćnijom „trojkom“ ikada a da nije M.\nKo „ne pati“ da u posedu ima M3, a želi da ima rasnu vozačku mašinu i zavuče ruku dublje u džep, M340i je sjajno rešenje. Naravno odlikuje ga 50:50 distribucija mase, M Sport diferenijal sa ograničenim proklizavanjem, niska tačka težišta i 25 odsto kruća karoserija.\nDetalji u vezi sa cenom još uvek nisu objavljeni, ali je BMW saopštio da će cenovnu etiketu „okačiti“ an M340i i M340i xDrive 28. novembra u Losa Anđelesu.\ntags: bmw bmw m340i izdvojeno xDrive\nprevious BMW M3 G80 posedovaće pogon na zadnje točkove, M xDrive i ručni menjač\nnext I Štutgart zabranjuje starija dizel vozila\nNe razumem ovo vladar, sigurno da u proslosti, ali zadnje dve generacije ni blizu vrha\nBritanska policija zaplenila traktor zbog trkanja na javnim putevima


NOVA VLADA KOSOVA, OD NEPRIJATELJA DO PARTNERA: Haradinaj, Vučić i dijalog bez alterantive – Monitor\nGlasanje za novu vladu bojkotovali su poslanici pokreta Samoopredeljenje i Demokratskog saveza Kosova. Oni smatraju da je vlada zavisna od Srpske liste. ,,Gledaćete prema Beogradu i čekati da im se kaže kada će se održiti sjednica”, izjavio je Gljauk Konjufca iz pokreta Samoopredeljenje a Avdulah Hoti iz Demokratskog saveza Kosova (DSK) istakao je da je jasno da ovu Vladu diktira volja Beograda.\nHaradinaj je nakon sjednice medijima poručio da će tokom njegovog mandata manje da se priča a više da se radi. ,,Spremite se za jedno novo Kosovo. Biće novo stanje vladavine, nova mobilizacija, doprijećemo do građana”, kazao je on.\nAnalitičari ocjenjuju da u najhitnije zadatke nove Vlade spadaju i pregovori s Beogradom o normalizaciji odnosa. To je uslov Evropske unije za obje strane kako bi bio nastavljen proces približavanja. Haradinaj se neposredno po preuzimanju dužnosti poručio: ,,I pored tragične istorije Kosova i Srbije ne možemo da promijenimo činjenicu da smo susjedi.”\nU analizama se učešće kosovskih Srba u kosovskoj Vladi uglavnom tumači kao način da vlasti Srbije, tj. predsednik Vučić, ostvare svoje interese. Tako berlinski dnevnik Tagescajtung podsjeća da Srbija nije priznala nezavisnost Kosova, ,,a to ni u doglednoj budućnosti neće morati da učini. Jer prije svega su glasovi srpske manjine na Kosovu pomogli bivšem vođi UČK Ramušu Haradinaju da sada postane premijer. A kako će se on ponašati u toj situaciji, to nije teško predvidjeti. Jer, i EU i međunarodna zajednica, baš kao i Vučić, žele da Haradinaj ispuni neke uslove”.\n„On će prije svega morati da proguta veliku žabu i prizna zajednicu srpskih opština na Kosovu, koja će, poput Republike Srpske u Bosni i Hercegovini postati država u državi. Brisel to smatra preduslovom integracije obje zemlje u EU. Haradinaj, koji se još prošle godine – kao opozicioni političar – žestoko borio protiv tog zahtjeva, sada je pojeo kredu i pravi se da je „realan političar”.\nHaradinaj, nekadašnji partner u koaliciji, predsjednik Pokreta za samoopredjeljenje Kurti, svim silama želi da spriječi osnivanje zajednice srpskih opština na Kosovu. Kurtija Srbija, EU i SAD smatraju glavnom smetnjom, mada su mladi na njegovoj strani. S druge strane, Haradinajeva Vlada je na klimavim nogama. A Vučić može mirno da posmatra unutrašnje političke konflikte na Kosovu: oni su dobri po njega”, komentariše Tagescajtung.\n„Srpska manjina na Kosovu namjerava da svojim učešćem u novoj Vladi spriječi formiranje armije”, piše vodeći njemački poslovni dnevnik Handelsblat iz Diseldorfa. Po Handelsblatu, ,,novoformirana kosovska Vlada zavisi od dobre volje srpskih poslanika u parlamentu. Preko poslanika koje vodi Beograd Srbija je prvi put dobila direktan uticaj u Prištini. Kosovo na kojem žive gotovo još samo Albanci, od prije devet godina je nezavisno od Srbije i sada ga priznaje 115 država širom svijeta. EU već godinama bezuspješno pokušava da posreduje među zavađenim susjedima”.\nTrenutno rješenje političke krize na Kosovu politički analitičar Dušan Janjić vidi kao racionalan potez u pokušaju da se pronađe rješenje koje ne bi uključivalo Samoopredjeljenje. Taj pokret Janjić ocjenjuje kao populistički i etno-nacionalistički, i to je, prema njegovim riječima, „rak rana sadašnje političke scene na Kosovu. A oni taj politički prodor prave na osnovu činjenice da Tači, Haradinaj i ostali nisu uspjeli da obezbijede kako međunarodno tako i priznanje Kosova od strane Srbije”.\nUticaj Beograda na političku scenu Kosova nije zanemarljiv, skreće pažnju Janjić, jer je i Beograd vodio jednu nacionalističku i populističku politiku, što je samo zatezalo odnose i na Kosovu. Janjić ocjenjuje i kako je formiranje Srpske liste bilo pogrešan taktičko-politički potez, jer je ona „od poželjnog motivacionog faktora za izlazak Srba na izbore postala jedan parapartijski i ekonomsko-kriminalni lobi, i kao takva još dobila i monopol na politički život među Srbima. To se sve zajedno pretvorilo u jednu opštu trgovinu infrastrukturnim projektima, novcem i energentima”.\n,,Ne možemo mnogo toga danas da prejudiciramo jer to nije naš zadatak, ali je naš zadatak da više ne gubimo vrijeme za Kosovo… Ne želimo da komplikujemo ovu temu, već je cilj da ona bude riješena i da to bude u funkciji države”, kazao je Haradinaj\nPremijerov zamjenik Enver Hodžaj, iz Demokratske partije Kosova (DPK) koja je do sada podržavala raniji Sporazum o demarkaciji, kazao je da je važno da nova komisija okonča ovaj proces. ,,Ovo je stara tema ali je vlada nova, tako da ovaj izazov mora da se riješi. Svi znamo da je to uslov Evropske komisije za viznu liberalizaciju Kosova. Vjerujem da će nova komisija ponuditi novu dinamiku i brzinu i da ćemo mi, kao Vlada Kosova, dati nova rješenja kako bi građani Kosova što prije bez viza putovali u Evropu”, kazao je Hodžaj.\n,,Kosovo je suština naše političke sadašnjosti i budućnosti”, rekao je u najnovijem obraćanju javnosti predsjednik Srbije Aleksandar Vučić. Vučić je u utorak uveče najavio da od oktobra kreće nova faza dijaloga Srbije i Kosova.\nPredsjednik Srbije je rekao da nije uticao na odluku Srpske liste o ulasku u Vladu Kosova, ali da podržava njihovu odluku. Vučić je ponovio da je za Beograd kosovski premijer Ramuš Haradinaj ,,optuženi ratni zločinac i da će Srbija i dalje tražiti pravdu”.\nPovodom odluke da Srpska lista uđe u Haradinajevu Vladu u Prištini, opozicija u Srbiji je gotovo jednoglasno osudila Vučića da izdaje nacionalne interese zarad opstanka na vlasti uz pomoć ,,stranog faktora”.\n,,Uvek sam govorio da nećemo priznati nezavisnost Kosova”, kazao je Vučić i dodao da će javnosti biti dostupan izvještaj o dosadašnjim pregovorima s Kosovom, što je postignuto, odnosno što se radilo u protekle tri godine, kao i svi državni potezi od 2001.


Anastasija Vansovič, klaster direktor prodaje kompleksa Dukley - TU magazin\nAnastasija Vansovič, klaster direktor prodaje kompleksa Dukley\nNepredviđene teškoće koje je u turističkom poslovanju donela pandemija, naterale su hotelijere da se proaktivnim delovanjem i promenama uhvate u koštac sa novonastalom situacijom. Bez obzira da li su u pitanju mali butik hoteli ili veliki i luksuzni rizorti, opasnost i želja za njenim prevazilaženjem su bila jednake. Svoja iskustva u vezi svega toga samo za čitaoce TU magazina prenela nam je Anastasija Vansovič, klaster direktor prodaje u ekskluzivnom kompleksu Dukley\nTU: Da li imate direktno iskustvo sa korona virusom (COVID-19) i pandemijom?\nAV: Srećom, do sada nismo imali nijedan zabeležen slučaj oboljevanja. Od prvog dana smo se prilagodili preporukama međunarodnih i nacionalnih nadležnih institucija, te smo pored preporučenih mera odmah kreirali sopstvene jake preventivne mere koje se svakodnevno sprovode sa ciljem sprečavanja širenja virusa i stvaranja sigurnog ambijenta, kako za naše goste, tako i za članove tima. Ono što nam daje posebnu prednost jeste jedinstvena lokacija i koncept koji Dukley ima – naš kompleks zauzima površinu poluostrva Zavala između Budve i Bečića i u ponudi ima luksuzne smeštajne kapacitete, privatne plaže i restorane, kao i panoramski bazen za predivnim pogledom na Stari grad Budve. Unutar kapija našeg kompleksa gosti mogu da dobiju sve što im je potrebno, dok s druge strane, pristup ove godine nije bio omogućen gostima izvana. Celi kompleks smo učinili u potpunosti privatnim zarad sigurnosti svih koji ovde borave i rade. Kako bi maksimizirali bezbednost gostiju, prilikom check-in i check-out procedura korišćena je virtuelna recepcija, a sve površine su se svakodnevno dezinfikovale po posebnim protokolima. Ono što nam daje posebno zadovoljstvo jeste to što smo uspeli da ostvarimo glavni cilj ove sezone, a to je da našim gostima pružimo privatnost i sigurnost na najvećem mogućem nivou.\nTU: Kako je nova situacija uticala na vaše poslovanje?\nAV: Na početku je bila neizvesna situacija, ali većina naših rezervacija je pomerena za sledeću godinu, jer imamo verne i stalne goste koji nisu otkazali svoje rezervacije, već su samo promenili datum dolaska. Mišljenja sam da čak i teška vremena mogu doneti promenu za rast poslovanja – mi smo je dobili i koristimo je. Tokom zaključavanja promovisali smo ne samo hotel, već i Crnu Goru kao vrlo sigurnu, mirnu, luksuznu i nezaboravnu destinaciju, a poverenje smo dobili od klijentele na visokom nivou, koja nije mogla da putuje u Italiju, Španiju, Grčku ili Francusku. Ta vrste klijentele bile je spremna da putuje i otkriva nove destinacije, a izabrali su baš nas. Takođe, pokrenut je trend rasta interesovanja za privatne, luksuzne autonomne komplekse, kakav je Dukley i zaista vidimo veliko interesovanje sa različitih tržišta.\nTU: Šta ste prvo promenili u svom poslu?\nAV: Prvo smo promenili način komunikacije i rada – celi tim i ja smo proces rada premestili u online sferu. Svi poslovni sastanci i prezentacije su bili online, a čak smo snimali online ture kroz kompleks kako bismo naše potencijalne goste i poslovne partnere upoznali sa onim što nudimo, i to uživo. Pored toga, promenili smo fokus i veliku pažnju posvetili zdravstvenim i bezbednosnim aktivnostima unutar kompleksa. Jedini u Crnoj Gori gostima nudimo zdravstveno osiguranje od virusa COVID-19, te u partnerstvu sa Lovćen osiguranjem omogućavamo premijsko pokriće do 10.000 € po osobi. Naš porodični lekar bio je na raspolaganju svim gostima i, kao što je već pomenuto, stvorili smo jedinstvene mere prevencije u saradnji sa timom za Housekeeping, F&B, Concierge i obezbeđenjem.\nTU: Kakvo je vaše trenutno radno okruženje, radite li od kuće ili iz kancelarije? AV: Zavisi od poslovnih potreba. Ukoliko imamo važnije interne sastanke, radim iz kancelarije uz strogo pridržavanje svih preporučenih mera, dok ostalim danima radim od kuće.\nTU: Da li imate podršku nadležnih institucija i od čega se ona sastoji?\nAV: Naravno, cenimo podršku i napore Vlade zbog pravovremene reakcije, donošenja svih smernica o zdravstvenim i bezbednosnim propisima i njihovih preporuka za hotele koji nam omogućavaju rad. Smernice za zdravlje i bezbednost su ključne za nas, jer su nam gosti i članovi tima, ključni prioriteti.\nTU: Koji su vaši lični i planovi kompanije za blisku budućnost i sledeću sezonu?\nAV: U fokusu našeg plana je briga o gostima i njihovim željama kroz razvoj jedinstvenih proizvoda i usluga, te kreiranje jedinstvenog iskustva. Tokom novogodišnjih i božićnih praznika u Dukley kompleksu osmislili smo jedinstven zimski program za decu i odrasle. Pored divnih i raznovrsnih aktivnosti unutar kompleksa nudimo i privatne Concierge usluge u okviru kojih se organizuju dnevne propusnice za skijanje u crnogorskim planinama, kao i nezaboravna lokalna iskustva i izleti, što nam omogućava sama blizina svim zimskim atrakcijama. Pored toga, s obzirom na to da naš kompleks ima privatnu teritoriju sa uslugom dostave hrane, privatnim Concierge timom, stomatološkom klinikom, školom, vrtićem i brojnim kreativnim radionicama i aktivnostima za decu i odrasle, osmislili smo i posebnu ponudu sa ekskluzivnim cenama za porodice i poslovne ljude koji žele da učine Dukley svojim zimskim domom na moru. Visok nivo usluge, osmesi gostiju, stvaranje nezaboravnih trenutaka za parove i porodice – to su naši ciljevi i ono što nas pokreće.\nPrethodni tekstBernard Zenzerović direktor „Udruge poslodavaca u hotelijerstvu Hrvatske“


Zelena patrola: Nova seča drveća na Fruškoj gori | TV KANAL 9 NOVI SAD\nNaslovna EMISIJE Zelena patrola: Nova seča drveća na Fruškoj gori\nZelena patrola: Nova seča drveća na Fruškoj gori\nVIDEO K9: Planinari i posetioci Nacionalnog parka Fruška Gora bili su iznenađeni količinom posečenog drveća u Nacionalnom parku Fruška gora, a proteklog vikenda na teren je izašla i ekipa Zelene patrole.\nZelena patrola proteklog vikenda obišla je, po prijavi građana, izvorište Zvečan u Nacionalnom parku Fruška Gora, gde su zatekli posečano drveće.\nU Patroli navode da ovu seču vrši Javno preduzeće Nacionalni park Fruška Gora, ali dodaju da za to, osim ekonomskog, ne vide nikakav drugi racionalan razlog.\n“Nacionalnim parkom Fruška Gora upravlja JP Nacionalni park Fruška Gora, znamo da oni seku drveće, ne znamo iz kog razloga, pretpostavljamo da je to iz nekih ekonomskig razloga, pošto ne postoji opravdanje koje može da opravda seču zdravog drveća u nacionalnom parku. Mi smo posetili mnoge nacionalne parkove u regionu i nigde nismo videli da se seče drveće, nigde nismo čuli zvuk motorne testere, osim u Nacionalnom parku Fruška Gora”, rekla je Milica Alavanja iz Zelene patrole.\nAlavanja navodi da su posledice ovakvih seča ogromne po životinjska staništa na tim lokacijama. Pritom, dodaje ona, Vojvodina ima veliki problem sa nedostatkom šuma, a seča će samo dorineti, kako kaže, smanjenju kvaliteta vazduha.\n“Mi smo naravno snimali situaciju u Nacionalnom parku Fruška Gora, snimaćemo i opet i dalje ćemo pratiti situaciju, kako bismo mogli da izvestimo javnost o ovom problemu. Nama se svakodnevno javljaju planinari i ljubitelji prirode koji posećuju, svi su ogorčeni i svi su zaprepašćeni slikom koju tamo mogu da vide”, navela j eAlavanja.\nZelena patrola je, prema njenim rečima, dobila preko 1.500 prijava ekoloških problema i korupcije u oblasti zaštite životne sredine sa teritorije čitave naše države, a njihov cilj je, kako kaže, da okupi mlade stručnjake, studente na zaštiti životne sredine, volontere i ekološke entuzijaste da blagovremeno i efikasno deluju u slučaju zagađenja.\nPrethodni tekstPočelo merenje koncentracije radona u školama\nSledeći tekstOne koje (ne) odlučuju


Dragana Barišić – Kruševac PRESS\nCINS: Koliko su nas koštali poslanici u 2021. godini?\nRedakcija\t 09.03.2022. 0\nNa rang listi poslanika koji su dobili najveće iznose za korišćenje sopstvenog automobila u 2021. godini narodni poslanik iz Kruševca Zoran Tomić (Aleksandar Vučić - Za našu decu) je na petom mestu. Njemu je po ovom osnovu isplaćeno 906.236…\nPROGLAŠENA LISTA “ALEKSANDAR VUČIĆ – ZAJEDNO MOŽEMO SVE”: Šestoro kandidata za…\nRedakcija\t 17.02.2022. 0\nRepublička izborna komisija proglasila je danas popodne izbornu listu za parlamentarne izbore "Aleksandar Vučić - Zajedno možemo sve" na kojoj je šestoro kandidata iz Rasinskog okruga. Na 18. mestu liste je Nevena Đurić, profesorka…\nS. Milenković\t 18.10.2021. 0\nDa li se sećate ko je sve reprezentovao Kruševac u Narodnoj skupštini Republike Srbije od 2004. godine do danas? Ovde je mali podsetnik jer je šira javnost neke od bivših poslanika već zaboravila pošto se više ne bave politikom a neki nisu…\nBAZA “KOLIKO KOŠTA POSLANIK?”: Na “narodne predstavnike” potrošeno 1,4…\nPoslanici iz Kruševca koštali su, u protekle četiri godine, građane Srbije 16.641.152,68 dinara, pokazuju podaci istraživanja koje je sproveo Centar za istraživačko novinarstvo Srbije - CINS. Na poslanicu SNS Draganu Barišić je potrošeno…\nUJEDINJENA OPOZICIJA KRUŠEVCA: “Funkcioneri i poslanici SNS organizuju i podržavaju…\nRedakcija\t 01.05.2020. 2\nUjedinjena opozicija Grada Kruševca izdala je saopštenje povodom noćnih bakljada koje su organizovane u našem gradu. Dok se već pet dana uzastopno Srbijabuni i iskazujes voj revolt muzikom i udaranjem u šerpe ,sa svojih…\nS. Milenković\t 09.03.2016. 0\nBratislav Gašić, potpredsednik SNS i bivši ministar odbrane, predvodi listu kandidata koalicije "Aleksandar Vučić - Srbija pobeđuje" za predstojeće lokalne izbore. Gradski odbor SNS prvi je predao Gradskoj izbornoj komisiji listu…


(1805-06-22) 22. juni 1805.\nGenova, Gênes, Prvo francusko carstvo\n10. mart 1872(1872-03-10) (66 godina)\nPisa, Kraljevina Italija\nGiuseppe Mazzini (22. juni 1805 – 10. mart 1872) bio je italijanski političar, novinar, aktivista za ujedinjenje Italije i predvodnik italijanskog revolucionarnog pokreta. Njegovi napori su doveli do uspostavljanja nezavisne i ujedinjene Italije umjesto nekoliko manjih država kojima su dominirale strane sile. Kao italijanski nacionalista i zagovornik socijaldemokratskog republikanizma, Mazzini je uspio definirati moderni europski pokret za popularnu demokratiju u republikanskoj državi. Njegove misli su imale vrlo značajan utjecaj na italijanske i europske republikanske pokrete, ustav Italije, europeizam i mnoge kasnije političare poput Woodrowa Wilsona, Davida Lloyda Georgea, Mahatme Gandhi, Vinayaka Damodara Savarkara, Golde Meir, Davida Ben-Guriona, Kwame Nkrumaha, Jawaharlala Nehrua i Sun Yat-sena.\nCommons ima datoteke na temu: Giuseppe Mazzini\nPreuzeto iz "https://bs.wikipedia.org/w/index.php?title=Giuseppe_Mazzini&oldid=3393037"\nOva stranica je posljednji put izmijenjena na datum 19 januar 2022 u 23:47.


Nove muke s migrantima u Grčkoj - BIGportal.ba\nAugust 12, 2019 August 12, 2019 026\nZamenik grčkog ministra za migracije Jorgos Kumutsakos izjavio je da se stvorio novi “koridor” migranata između grada Aleksandropulisa i ostrva Samotraka. Grčki zvaničnik rekao je za list “Katimerini” da je na ostrvu Lezbos zabeležen za 44 odsto veći protok migranata nego u istom periodu prošle godine. To dodatno pogoršava ionako…\nZamenik grčkog ministra za migracije Jorgos Kumutsakos izjavio je da se stvorio novi “koridor” migranata između grada Aleksandropulisa i ostrva Samotraka.\nGrčki zvaničnik rekao je za list “Katimerini” da je na ostrvu Lezbos zabeležen za 44 odsto veći protok migranata nego u istom periodu prošle godine.\nOn je naveo da njegovo ministarstvo razmatra da uputi novi predlog Evropskoj uniji o readmisiji migranata, kao i da je u kontaktu sa Kiprom i drugim državama članicama EU kako bi dobilo njihovu podršku za takav predlog.\nPutin sutra na Krimu


Od 22. maja ulazak u Srbiju bez testa i samoizolacije - Bebac.com\nOd petka za ulazak u Srbiju neće biti potreban negativan test, niti posebna dozvola, kako za domaće, tako i za strane državljane, preporuka je Kriznog štaba\nSvim osobama koje ulaze na teritoriju Srbije biće uručivana zdravstvena upozorenja u kojima se navodi da ulaze na teritoriju na kojoj virus još cirkuliše, kao i načini prevencije infekcije, saopštio je Krizni štab posle održane sednice.\nPCR testovi na koronavirus, na lični zahtev građana Srbije i stranih državljana, koštaće 6.000 dinara na teritoriji cele Srbije. Za studente i maloletna lica testiranje je i dalje besplatno.\nImajući u vidu trenutnu epidemilošpku situaciju, odlučeno je da se pojedine zdravstvene ustanove koje su bile određene za kovid-bolnice postepeno vraćaju u uobičajen proces rada. U tim ustanovama svi medicinski radnici biće testirani na koronavirus i tek posle negativnog rezultata počeće da rade.\nKlinički centar u Nišu (nova zgrada) počeće sa redovnim radom od petka, dok će Institut za ortopedsko-kliničke bolesti Banjica funkcionisati redovno od ponedeljka, 25. maja.\nKrizni štab ističe da nikada nije preporučio sankcije za nenošenje maski na otvorenom prostoru i da uvođenje takvih mera nije u planu.\nSvi članovi kriznog staba, na čelu sa lekarima, apeluju na sve građane da se ponašaju odgovorno prema sebi i drugima jer epidemija još uvek nije završena.\n— Aktivnost virusa jeste umnogome oslabila, ali je neophodno da se svi zajedno i dalje pridržavamo osnovnih epidemioloških mera, poput nošenja maski, redovne dezinfekcije ruku i održavanja socijalne distance, kako bismo borbu sa koronavirusom uspešno i završili — navodi se u saopštenju Kriznog štaba.\nPojedini zavodi za javno zdravlje u Srbiji objavili su cenovnike za testiranje na koronavirus na lični zahtev, a cene variraju od 6.000 dinara do više od 8.000 dinara.\nTestirana prva porodica: Počela provera kolektivnog imuniteta na kovid-19


LG nastavlja da pruža pomoć ugroženima od poplava LG nastavlja da pruža pomoć ugroženima od poplava – Personal magazin\nLG nastavlja da pruža pomoć ugroženima od poplava\nU akciji kompanije LG i Crvenog krsta Srbije instaliran punkt sa veš mašinama i donirani kućni uređaji. U okviru nastavka akcije pomoći građanima koji su pretrpeli štetu od poplava, kompanija…\nU akciji kompanije LG i Crvenog krsta Srbije instaliran punkt sa veš mašinama i donirani kućni uređaji.\nU okviru nastavka akcije pomoći građanima koji su pretrpeli štetu od poplava, kompanija LG Electronics obezbedila je veš mašine za punkt u Vladimircima i u narednom periodu doniraće 100 kućnih uređaja za 100 porodica iz Obrenovca i Šida. Čitava aktivnost sprovedena je u saradnji sa Crvenim krstom Srbije, koji je evidentirao potrebe i donacije strateški uputio na mesta gde su najpotrebnije.\nKućni uređaji koji uključuju frižidere i usisivače, biće uručeni porodicama u narednim nedeljama, dok je 5 veš mašina instalirano pri organizaciji Crvenog krsta u Vladimircima. Stanovnici okolnih mesta koji su su pretrpeli štetu od poplava imaće mogućnost da koriste mašine, koje će nakon toga ostati u trajnom vlasništvu Crvenog krsta.\n„Naša želja bila je da pružimo sveobuhvatnu pomoć pa smo tako sredinom jula počeli sa besplatnim servisiranjem uređaja, a u saradnji sa Crvenim krstom Srbije ovog puta odredili mesta gde je bila neophodna donacija. Želimo da onima koji su pretrpeli štetu od poplava omogućimo da što pre otklone posledice i nastave da žive što je kvalitetnije moguće“, izjavio je Predrag Todorović, direktor predstavništva kompanije LG Electronics u Srbiji.\nSvoju logističku podršku donaciji, kao partner LG-ja, pružila je i kompanija PiN Computers, koja je omogućila da uređaji budu dopremljeni do lokalnih organizacija Crvenog krsta. Kompanija LG je za ugrožene od poplava već obezbedila pomoć u vidu besplatne popravke uređaja oštećenih tokom majskih nepogoda za građane Obrenovca, Krupnja, Loznice, Svilajnca, Ćuprije, Paraćina, Vladimiraca i Šida.\nLG nastavlja da pruža pomoć ugroženima od poplava was last modified: August 20th, 2014 by Redakcija\nLG osvojio 9 Red Dot priznanja\nNovi Canon PIXMA štampači i CanoScan skeneri sa NFC funkcijom


Ristić: Nikakav genocid nad Albancima nije počinjen od 1878. do danas - MediaSfera\n„Reči i iskazi koje je predsednik tzv. Vlade tzv. Republike Kosovo Aljbin Kurti uputio juče tokom razgovora sa predsednikom Republike Srbije Aleksandrom Vučićem samo su nastavak izrazito agresivne, pseudonaučne, politikantske i veoma opasne kampanje privremenih vlasti u Prištini koje za cilj imaju potpunu eliminaciju prisustva preostalih Srba, kao i našeg nacionalnog i identitetskog nasleđa na području AP Kosovo i Metohija.\nIntenziviranje pseudonaučnih istupa u javnosti od strane najviših predstavnika privremenih vlasti u Prištini ukazuje na njihovu potpunu spremnost da se u ostvarivanju svojih politikantskih ciljeva oslone i na brutalne istorijske falsifikate.\nI nakon što su pre samo nekoliko dana pojedini krugovi u Sarajevu u javnost plasirali tezu o višestrukom genocidu koji su Srbi, počev od sredine sedamdesetih godina 19. veka, navodno, počinili nad Bošnjacima, tako sada na tom istom bestidnom i pseudonaučnom fonu nastupaju Osmani, Kurti i drugi zagovornici etnički i na svaki drugi način „čistog“‘ Kosova i Metohije“, kaže Ristić.\nZloupotreba termina „genocid“ sve češća\n„Muzej žrtava genocida, kao nacionalna referentna ustanova kulture, sa gnušanjem odbacuje veoma opasne, politikantske i pseudonaučne tvrdnje predvodnika kosovsko-metohijske separatističke elite. Istovremeno, stručnjaci Muzeja žrtava genocida ukazuju na brojne realne opasnosti u regionalnoj političkoj sferi, ali i u široj javnosti usled sve prisutnije zloupotrebe termina „genocid“, a sve sa ciljem njegove banalne i brutalne političke instrumentalizacije.\nMuzej žrtava genocida, stoga, podseća na to da je jedini genocid koji je tokom čitavog 20. veka sproveden na nekadašnjim jugoslovenskim prostorima onaj koji je počinjen nad pripadnicima srpskog naroda u razdoblju Drugog svetskog rata“, kaže Ristić.\n„Pokušaji pojedinih kvazi-intelektualnih i politikanstkih krugova u Sarajevu, odnedavno i u Podgorici, a posebno u Prištini, da tragične događaje koji su obeležili ratove za jugoslovensko nasleđe (1991-1999) proglase genocidom u naučnom smislu predstavlja pucanj u prazno, a u civilizacijskom veoma opasan regresivni i revizionistički postupak. I da zaključim, nikakav genocid, a posebno ne višestruki, nije počinjen nad kosovsko-metohijskim Albancima u periodu počev od sredine sedamdesetih godina 19. stoleća pa sve do danas. Naprotiv, u čitavom tom razdoblju Muzej žrtava genocida beleži, dokumentuje i istorijskim izvorima potvrđuje brojne ratne, ali i mirnodopske zločine i postupke svakovrsnog nasilja počinjenog nad pripadnicima nealbanskog življa na području današnje AP Kosovo i Metohija“, naveo je Ristić.\nRistić kaže da se se pojam „genocid“ sve češće zloupotrebljava u javnom prostoru.\n„Imajući sve to u vidu Muzej žrtava genocida izražava veliku zabrnutost zbog neodgovornih izjava koje sve češće dolaze iz Prištine, Sarajeva, ali i nekih drugih centara, a koje za svoju posledicu imaju novu mobilizaciju na mržnju i stvaranje preduslova za neko novo masovno nasilje što nije u interesu bilo kog naroda na ovim prostirima.\nOvo tim pre što se pojam „genocid“‘ sve češće zloupotrebljava u javnom prostoru. Indikativno je i to da su u javnim iskazima o genocidu najaktivniji i najgrlatiji potpuno nekompetentni političari koji svoje otrovne nacionalističke strelice odašilju iz Prištine, Sarajeva i Podgorice. Upravo njih stručnjaci Muzeja žrtava genocida pozivaju da se neposredno obrate ovoj referentnoj nacionalnoj ustanovi kako bi stekli saznanja zasnovana isključivo na istorijskim izvorima i nepobitnim činjenicama“, zaključuje Ristić.\nTagoviAlbanci Dejan Ristić genocid Kosovo i Metohija


Saradnici Brnabić i Lončara imali uvid u stvarni broj obolelih i umrlih - Ozonpress :: internet portal\nTag: Brnabić, Lončar, saradnici\nInformacioni sistem Covid-19 pokazuje da su kovid bolnice prijavile tri puta više umrlih nego što je zvanično saopšteno i da se neslaganja u brojevima ne mogu objasniti nepreciznostima u sistemu. BIRN otkriva da su nadležni imali uvid u podatke iz baze.\nSaradnici premijerke Ane Brnabić, ministra zdravlja Zlatibora Lončara i direktor IT sektora Republičkog fonda za zdravstveno osiguranje, učestvovali su u izradi Informacionog sistema Covid-19, odnosno imali su uvid u stvarni broj testiranih, obolelih i umrlih od virusa korona koje je prikupljao Institut Batut, saznaje BIRN.\nBIRN otkriva da se Svetlana Jovanović, viša savetnica pri Kabinetu predsednice Vlade Srbije Ane Brnabić, navodi kao glavni kontakt „za sva tehnička pitanja u vezi sa korišćenjem informacionog sistema Covid-19“ u Korisničkom uputstvu koje je tokom aprila 2020. prosleđeno svim zdravstvenim ustanovama radi evidentiranja zaraženih virusom korona.\nJovanović nije želela da razgovara za BIRN rekavši da je bila „tehnička podrška“ i da nije „imala uvid u podatke”.\nTri meseca nakon što je BIRN objavio da podaci iz Informacionog sistema pokazuju da je broj umrlih od korone višestruko veći od zvanično saopštenog, član Kriznog štaba dr Predrag Kon je u utorak gostujući u programu NewsMax Adria rekao da su njegova istraživanja pokazala da je bilo tri puta više smrtnih slučajeva nego što je bilo pismeno prijavljeno.\nKon je u junu rekao da mu pisanje BIRN-a „liči na teoriju zavere“, da bi ove nedelje krivca za neslaganja podataka našao u nepreciznom informatičkom sistemu.\nIstraživanje BIRN-a, međutim, pokazuje da je Informacioni sistem Covid-19 funkcionisao – da su nadležni iz kovid bolnica, zavoda za javno zdravlje i laboratorija na dnevnom nivou upisivali podatke u sistem, da su se podaci slivali u Institut Batut i da su nadležni imali pristup pravim podacima – samo ih nisu saopštavali javnosti.\nBIRN takođe saznaje da je posao izrade Informacionog sistema obavljao Marko Jovanović, direktor IT sektora pri Republičkom fondu za zdravstveno osiguranje. BIRN je pokušao da stupi u kontakt sa Jovanovićem, ali se on nije odazvao.\nDokumentaciju o tome kojoj javnoj službi su poverena ovlašćenja, odnosno kojoj su privatnoj firmi dodeljeni poslovi izrade informacionog sistema Covid-19 novinari BIRN-a tražili su po zahtevu za pristup informacijama od javnog značaja RFZO i Vladi Srbije. Oni nisu dostavili tražena dokumenta.\nIzvori BIRN-a navode da je uvid u podatke imao i Nikola Pandrc, šef kabineta ministra zdravlja Zlatibora Lončara.\nNadležni iz Instituta Batut su svaki dan Ministarstvu zdravlja i Kancelariji za informacione tehnologije Vlade Srbije slali izveštaje sa podacima o broju testiranih i pozitivnih u poslednja 24 sata i broju preminulih.\nU samom Informacionom sistemu pored određenog broja umrlih postoji posebna oznaka „odobrilo Ministarstvo zdravlja“, ali niko od nadležnih nije za BIRN hteo da objasni šta ta kolona znači.\nU telefonskom razgovoru za BIRN šef kabineta Ministarstva zdravlja Nikola Pandrc kaže da PR službu Ministarstva zdravlja pitamo o tome šta je bio njegov posao tokom krize.\nNa pitanje da li je bio na Institutu Batut tokom krize, imao uvid u podatke, a u sistemu video kolonu „odobrilo Ministarstvo zdravlja“, kaže da „nije učestvovao ni u kakavoj organizaciji, niti rukovodio“, ali da ipak proverimo sa PR službom.\nKo je odlučivao i zbog čega da se javnosti ne saopštavaju podaci koji postoje u Informacionom sistemu, nego da se oni smanjuju, ni danas nije jasno.\nPredsednik Srbije Aleksandar Vučić i ministar zdravlja Zlatibor Lončar ostali su danas pri navodima da nije manipulisano zvanično objavljenim podacima o broju zaraženih i umrlih.\n– Srbija će uraditi kompletnu reviziju za svaku smrt, za svakog čoveka, da vidimo kako to izgleda – rekao je Vučić dodajući da ne misli da će tu biti mnogo velikih razlika.\nRazlika u broju umrlih otkrivena još sredinom juna\nBIRN podseća da je još sredinom juna, nakon uvida u podatke iz Informacionog sistema Covid-19, objavio da je u Srbiji od 19. marta do 1. juna 2020. u kovid bolnicama umro 1.081 pacijent, od čega je kod njih 632 sa sigurnoću ustanovljeno da su pre smrti bili pozitivni na virus korona. U istom tom periodu zvanično je bilo saopšteno da je umrlo daleko manje obolelih – 244.\nVlada Srbije je 28. marta 2020. godine donela Zaključak o uspostavljanju Informacionog sistema Covid-19 koji je osmišljen da bude centralno mesto na koje će se slivati svi podaci u vezi sa virusom korona, podseća BIRN.\nPremijerka Ana Brnabić je gostujući na televiziji Pink rekla da su upravo ona i predsednik Aleksandar Vučić insistirali da se napravi ova baza „kako bi u svakom trenutku imali potpuno transparentne podatke, uvezali sve podatke, kako bismo znali šta se dešava u svakom trenutku“.\nIako su pojedini članovi Kriznog štaba nakon teksta BIRN-a pokušavali da objasne da se podaci u Informacioni sistem mogu ubacivati naknadno, po sećanju i ličnom nahođenju, zaključkom Vlade Srbije i drugim aktima, ta procedura je precizno definisana.\nU korisničkom upustvu za korišćenje Informacionog sistema navodi se da sve institucije koje se bave borbom protiv virusa korona – laboratorije, kovid bolnice i kovid ambulante – imaju obavezu da unose podatke u Informacioni sistem odmah ili najkasnije dva sata nakon događaja važnog za borbu protiv kovida (smrtni slučaj, rezultat testa, stavljanje na respirator, slobodni bolnički kreveti…).\nU korističkom upustvu, koje je 2. aprila poslato svih zdravstvenim ustanovama, nalazi se i broj mobilnog telefona Svetlane Jovanović, više savetnice pri Kabinetu predsednice Vlade Srbije Ane Brnabić.\n– Sva tehnička pitanja u vezi sa korišćenjem Aplikacije možete uputiti na adresu elektronske pošte ili pozvati broj (broj telefona Svetlane Jovanović) – navodi se u tom dokumentu.\nSvetlana Jovanović angažovana je kao viša savetnica pri Kabinetu premijerke u Jedinici za implementaciju strateških projekata, eletronskih servisa i razvoj e-uprave, navodi se u njenoj javno dostupnoj biografiji. Jovanović radi kao asistent na Fakultetu organizacionih nauka u Beogradu gde priprema doktorsku disertaciju. Autor je brojnih radova i monografije u oblastima zaštite podataka o ličnosti i ostvarivanja drugih prava na internetu.\nViša savetnica premijerke Brnabić, Svetlana Jovanović nije htela da govori za BIRN kako bi objasnila svoju ulogu na izradi informacionog sistema covid-19, zato što nije „ovlašćena da daje izjave.“\nU telefonskom razgovoru objasnila je „da nikada nije videla podatke“ i da je „stručni saradnik.“\nIz kabineta premijerke Brnabić BIRN ni ovog puta nije dobio odgovore u vezi sa ulogom savetnice Jovanović.\n– Nemam nikakvu informaciju o tome i ne mogu da vam pomognem – kratko je odgovorio PR premijerke u telefonskom razgovoru sa novinarima BIRN-a.\nNovinari BIRN-a pokušali su da stupe u kontakt sa savetnicom Jovanović i pre objavljivanja teksta iz juna 2020. godine, ali se ona tada nije javljala na pozive.\nTvrdnju da BIRN nije pozvao kabinet premijerke za komentar pre objavljivanja pomenutog teksta iznela je Ana Brnabić gostujući na televiziji Pink, kao i na konferenciji za novinare.\n– Da ste vi iz BIRN-a imali dobru nameru, časnu nameru, razgovarali biste sa nama o tim podacima i tim izveštajima. Niste pokušavali, deklarativno ste pokušavali. Pokušavali ste da kontaktirate neke savetnike iz mog kabineta, koji nemaju nikakav pisani trag da ste pokušavali da ih kontaktirate – rekla je tada Ana Brnabić.\nDr Predrag Kon nije odgovorio na pitanja i pozive BIRN-a do objavljivanja današnjeg teksta.\nNa pitanje šta je videla u sistemu, da li je tu bilo tri puta više preminulih nego što je to javno saopšteno, direktorka Instituta za javno zdravlje Batut dr Verica Jovanović rekla je „da je to suviše komplikovano pitanje o kome ne treba da se razgovara telefonom“ i da je to pitanje „uznemiravanje javnosti i struke„.\nNovinari BIRN-a pokušali su da dobiju objašnjenje instutituta pre objavljivanja teksta o velikoj razlici u brojevima 22. juna, kada se direktorka nije pojavila na zakazanom sastanku.\nKukić 01/10/2020 u 20:16 Odgovorite


Online konferencija "Roditelj u centru pažnje" u petak, 6. novembra : Nadlanu.com\nOnline konferencija "Roditelj u centru pažnje" u petak, 6. novembra\nObjavljeno 4. nov 2020. / 15:52:20\nOnline konferencija „Roditelj u centru pažnje“ posvećena temama podsticajnog roditeljstva i programa podrške roditeljima dece u ranom uzrastu održaće se u petak, 6. novembra 2020. od 10.00h do 14.00h.\nSvi zainteresovani konferenciju mogu pratiti putem live stream-a na YouTube kanalu UNICEF Srbija.\nCilj konferencije je skretanje pažnje javnosti na važnost podsticajnog roditeljstva i podrške roditeljima dece u ranom uzrastu, jer je podrška roditeljima najdirektnija podrška deci. Zbog toga je i naziv konferencije „Roditelj u centru pažnje“.\n- dr Zlatibor Lončar, ministar zdravlja Republike Srbije\n- Dijego Adam, Lego Fondacija\n- Dejana Kostadinova, direktorka UNICEF-a u Srbiji\nProgram konferencije se sastoji od tri panela u kojim će učestvovati stručnjaci, predstavnici univerziteta i roditeljskih udruženja:\n1. Igra – Čuvar mentalnog zdravlja dece i porodice\nPanel je posvećen igri kao graditelju i čuvaru kvalitetnih odnosa dece i roditelja, odnosu poverenja, emicionalne bliskosti i sigurnosti koji se uspostavlja u prvim kontaktima sa bebom i ostavlja dubok otisak za ceo život. Govoriće se i o tome šta rodno balansirano roditeljstvo, šta je drugačije kada je tata tu, razgovaraćemo o roditeljskom stresu, i mnogim drugim temama.\n2. Širenje dobrih modela podrške roditeljstvu – Mogućnosti i izazovi\nZAGRLJAJ KOJI LEČI UMOR: Nina Janković raznežila prizorom sa…\nU fokusu drugog panela su podrška porodicama sa malom decom kroz servise – intersektorski lokalni i nacionalni odgovor, dostupnost i održivost programa podrške, a govoriće se i o izazovima i potrebama porodica u ranjivim situacijama i o tome kako zajednica oblikuje porodične politike.\n3. Poslovanje po meri porodice i deteta\nNa poslednjem panelu pažnja je usmerena na UNICEF-ovo istraživanje koje je pokazalo evidentan jaz između očekivanja dece od radnog mesta roditelja i praksi po meri porodice koje nude poslodavci svojim zaposlenima. Diskusija će odgovoriti na neka pitanja i ponuditi rešenja.\nZašto je postoji raskorak u očekivanjima i realnoj situaciji, šta država može da uradi da bi dobre prekse postale „zlatni standard“, s obzirom na njihove dokazane pozitivne efekte.\nOčinsko odsustvo povodom rođenja deteta je u Srbiji retkost. Kako poslovni sektor može da „pogura“ ovu praksu? Da li država treba da se pozabavi stigmatizacijom očinstva u društvu kroz kampanje za promenu ponašanja ili nuđenje fiskalnih olakšica preduzećima?\nZašto je veoma mali broj poslodavaca tokom vanrednog stanja pokazao odgovornost prema porodicama i deci zaposlenih? Da li će epidemija COVID-19 ubrzati uvođenje porodičnih praksi na radnom mestu ili doprineti promeni njihove paradigme?\nDetaljan program konferencije sa svim govornicima možete pogledati na linku: http://communications.rs/roditeljucentrupaznje/\nUkoliko želite da pratite konferenciju molimo vas da se prijavite klikom na sledeći link za prijavu, u koliko niste u mogućnosti da se prijavite preko linka molimo vas da to uradite putem mejla: jelena.jahura@color.rs.\ndeca i roditeljiigramama i bebamentalno zdravljeonline konferencijapodsticajno roditeljstvoroditeljRoditelj u centru pažnjeTOPUNICEF Srbijazdravlje dece


Crna Gora 1941\nČlanovi PK KPJ za Crnu Goru Boku i Sandžak, koji su donijeli odluku o početku oružane borbe protiv okupatora.\nUoči stvaranja kraljevske jugoslovenske države (1918.godine) Crna Gora je (na nelegalnoj i nelegitimnoj Podgoričkoj skupštini, 26. novembra 1918) pripajanjem Srbiji izgubila državni i nacionalni individualitet, čak i ime kao geografski pojam ( od 1922.-Zetska oblast,a od 1929.-Zetska banovina).\nNakon aprilskog sloma (1941) jedina politčka snaga koja nije priznala okupaciju, niti komadanje Jugoslavije i koja je radila na organizaciji otpora protiv okupatora bila je KPJ.\nCrnogorska organizacija KPJ, kao dio jugoslovenske organizacije, radila je na stvaranju uslova za pokretanje oružanog ustanka protiv okupatora i svih domaćih kolaboracionista na liniji opšte platforme NOP-a.\nUoči pokretanja oružane borbe crnogorsko rukovodstvo je ponudilo političku platformu u kojoj je predviđeno:\nborba protiv okupatora i protiv svega onoga što je narodima Jugoslavije donijelo‚‚današnje patnje i zlo"; borba za konačno nacionalno, socijalno i ekonomsko oslobođenje uz oslonac na antifašističku koaliciju (SSSR, Velika Britanija i SAD), ostvarenje bratske zajednice jugoslovenskih naroda u kojoj bi Crna Gora bila ravnopravna federalna jedinica sa ostalim jugoslovenskim zemljama, a Crnogorci ravnopravan narod sa ostalim jugoslovenskim narodima i nacionalnim manjinama; demokratska narodna vladavina; ravnopravnost polova; uništenje svih ostataka fašističke orijentacije.\nRukovodstvo NOP-a Jugoslavije je nastojalo da u borbu protiv okupatora pokrene sve društvene slojeve (prije svega omladinu i žene i nacionalne manjine kako bi sopstvenim angažovanjem izborili svoja prava). Crnogorsko rukovodstvo NOP-a, sastavljeno prevashodno od komunista, uključujući se u opštejugoslovenske društvene tokove, nastojalo je od samog početka da formira nacionalne institute, u prvom redu Nacionalno-oslobodilalčke trupe, koje su narastanjem ustanka dobile naziv - partizanski odredi, a zatim Narodnooslobodilačka vojska Jugoslavije, a krajem rata - Jugoslovenska armija.\nProglas PK KPJ za Crnu Goru, Boku i Sandžaka od 22.jula 1941. g. u kojem se crnogorski narod poziva da počne pripreme za oružanu borbu protiv okupatora.\nZapisnik Skupštine narodnih predstavnika sreza beranskog na kojoj je izabran Sreski NOO kao prvi organ nove narodne vlasti na tlu Jugoslavije.\nUputstvo za rad seoskih, opštinskih i sreskih NOO u oslobođenim krajevima Crne Gore\nBorci Nikšićkog partizanskog kod zaplijenjenog italijanskog tenka (novembar 1941.)\nSvojeručni potpis učesnika Ostroške skupštine.\nUčesnici konferencije rodoljuba na Tjentištu.\nRezolucija konferencije rodoljuba Crne Gore i Boke sa Tjentišta, 16.juna 1942, kojom su osuđeni saradnja Draže Mihailovića sa okupatorom i podrška njegovom pokretu od strane jugoslovenske emigrantske vlade. Ovu vijest su prenijele "Slobodna Jugoslavija" i druge demokratske agencije u svijetu. Od tada međunarodna javnost saznaje istinu o ulozi četničkog pokreta.\nUputstvo Privremene Vrhovne komande nacionalno - oslobodilačkih trupa Crne Gore, Boke i Sandžaka od 22. jula 1941. za izbor predstavnika narodne vlasti.\nSkica oslobođenih mjesta u Trinaestojulskom ustanku 1941.\nRezolucija Crnogorske narodne omladine od 30.novembra 1941.\nCrna Gora 1942\nRezolucija Ostroške skupštine od 8.februara 1942. na kojoj je izabran NOO za Crnu Goru i Boku kao najviši organ narodne vlasti.\nProglas Ostroške skupštine narodu Crne Gore i Boke od 8. februara 1942.\nUputstvo NOO za Crnu Goru od 16.februara 1942. sreskim, opštinskim i seoskim organima narodne vlasti.\nProglas Glavnog štaba partizanski odreda za Crnu Goru i Boku od 20.marta 1942.


Wednesday, Mart 28, 2018 - 16:01\nAkcionari saglasni sa Izvještajem Deloitt-a o procjeni fer i investicione vrijednosti akcija Rudnika uglja A.D. Pljevlja kao i analizom mogućih modela za preuzimanje RUP-a\nUsvojena i Odluka o pokretanju postupka dobrovoljne javne ponude za preuzimanje RUP-a\nAnaliza renomirane revizorske kuće Deloitt d.o.o. Beograd potvrdila je da je za ulazak Elektroprivrede Crne Gore (EPCG) u vlasničku strukturu Rudnika uglja A.D. Pljevlja (RUP), najefikasniji i najoptimalniji metod dobrovoljne ponude za preuzimanje sa elementima obavezne ponude za preuzimanje. Na taj način, prema mišljenju eksperata Deloitt-a, EPCG je izložena najmanjem riziku, cijena akcija ista je za sve akcionare RUP-a, postupak najkraće traje, jer ako EPCG stekne najmanje 30 odsto akcija RUP-a, shodno Zakonu o preuzimanju akcionarskih društava (ZPAD), nije dužna da ponovo sprovodi postupak preuzimanja. Istovremeno, omogućeno je da EPCG definiše prag usješnosti, od 51 odsto, koji joj garantuje kontrolni paket akcija nad RUP-om što je preduslov za realizaciju zacrtanih sinergija i optimizaciju poslovanja RUP-a i TE „Pljevlja“. Konačno, metod dobrovoljne ponude za preuzimanje sa elementima obavezne ponude za preuzimanje, obezbjeđuje najkraći rok za podnošenje zahtjeva za najkraći period zaustavljanja trgovanja akcijama RUP-a čime je znatno umanjen rizik špekulativne trgovine akcijama, što bi ugrozilo postupak i u dužem periodu spriječilo poslovanje emitenta.


Grad Novi Pazar - Vlasnik“Alk“ kompanije najuspešniji biznismen na tržištu Rusije\nVlasnik“Alk“ kompanije najuspešniji biznismen na tržištu Rusije\nNuman Bajramović, vlasnik Alk Kompanije, proglašen je za biznismena godine u Rusiji.\nNjegova građevinska firma sa velikim uspehom posluje već deceniju i po na teritoriji Rusije. U gradu Sočiju, Alk kompanija je izgradila gotovo sve objekte za potrebe Olimpijskih igara. Povodom ovog priznanja čestitku Bajramoviću uputio je prvi čovek Novog Pazara Nihat Biševac.\n„Iako svetska ekonomska scena i poslovni svet proteklih nekoliko godina trpe ozbiljne udarce, Vi ste, zahvaljujući dobro koncipranoj ideji i zalaganjima da ona uspe, potvrdili da su kvaitetan rad i upornost siguran put do cilja.\nPozicija kompanije „Alk“ odavno je jedna od najboljih reklama za naš kraj širom zemlje i u inostranstvu. Nagradom za najboljeg biznismena na velikom ruskom tržištu, poslali ste jasnu poruku o svojoj kompaniji ali i o načinu poslovanja ljudi sa ovih prostora. Uveren sam da ste ovim zasluženim priznanjem otvorili nova vrata saradnje sa inostranstvom, ne samo za sopstveni brend već i se vredne preduzetnike koji poštujući princip konkurentnosti naporno stvaraju svoje pozicije na tržištu. U to ime Vam najsrdačnije čestitam ovogodišnje priznanje za najuspešnijeg biznismena na području Rusije, uveren da ćete nastaviti putem uspeha“.


Da li će Srbija radikalima suditi nepristrasno? - Istinomer\nDržava je već jednom stala na stranu optuženih radikala, zašto ne bi i drugi put, kaže Nemanja Stjepanović iz Fonda za humanitarno pravo komentarišući odluku Rezidualnog mehanizma u Hagu da suđenje zvaničnicima Srpske radikalne stranke zbog navodnog nepoštovanja Haškog tribunala prebaci srpskom pravosuđu. Milan Antonijević iz JUKOM-a, pak, veruje da sud ima kapacitet da donese objektivnu presudu, ali da je neophodno da javnost sa podozrenjem prati ovaj slučaj.\nVojislav Šešelj/ Foto: FoNet/Božidar Petrović\nVojislav Šešelj je nedavno pravosnažno osuđen na deset godina zatvora zbog zločina u Hrtkovcima.\n“Osuđujuća presuda po drugim tačkama optužnice izostala je, pre svega jer su svedoci optužbe, jednom kada su uvedeni u sudnicu odustajali od svojih izjava datih u istrazi i ranije izrečene optužbe na račun Šešelja pretvarali u hvalospeve lideru radikala. Suđenje Jojiću i Radeti trebalo bi da nam pruži odgovor na pitanje kako je do tog ‘predomišljanja’ svedoka došlo”, objašnjava Stjepanović zbog čega se sudi radikalima.\nU optužnici protiv njih navodi se da su svedoke podmićivali, ucenjivali i zastrašivali u nameri da ih nagovore da odustanu od navoda kojima su teretili Šešelja.\nStjepanović postavlja pitanje da li će radikali imati objektivno suđenje, imajući u vidu da je predsednik Srbije Aleksandar Vučić bio član pravnog tima za odbranu Vojislava Šešelja u vreme kada su navodno optuženi radikali vršili pritiske na svedoke.\nSumnje potpiruje i činjenica da se u optužnici protiv Jojića i Radete navodi da je jednom od svedoka obećan susret sa sadašnjim predsednikom Srbije. Za Stjepanovića to znači da je Vučić tada bio u igri i da mu nije u intersu da njegovi bivši stranački saborci progovore šta se tu zaista događalo.\n“Zato očekujem da se pravosuđe neće zameriti radikalima da se oni ne bi zamerili Vučiću. Plašim se da ćemo imati farsu od suđenja, a jedina nada da ćemo tokom procesa saznati detalje o pritiscima na svedoke nalazi se u činjenici da je dokaze prikupilo haško tužilaštvo i da će oni nadgledati suđenje u Beogradu”, smatra član Izvršnog tima Fonda za humanitarno pravo.\nVjerica Radeta/ Foto: FoNet/SRS\nU slučaju protiv dvoje radikala koji treba da vodi srpsko pravosuđe nameće se još jedno veliko pitanje. Možemo li da očekujemo da Srbija valjano sprovede proces protiv Radete i Jojića s obzirom na to da je Veće za ratne zločine Višeg suda u Beogradu u proleće 2016. godine odbilo da ih izruči haškom sudu?\nMilan Antonijević iz Komiteta pravnika za ljudska prava (JUKOM), međutim, ne vidi razlog za sumnju da sud ne može da donese presudu u slučaju protiv radikala. Međutim, kao i Stjepanović, upozorava na eventualne pritiske.\n“Ono što treba meriti su politički pritisci koji postoje na postupajuće sudije koji dolaze od bilo koga iz izvršne vlasti. Zaista se nadam da sudije mogu da odole tom pritisku i verujem da ovaj predmet može biti jedan od mnogih predmeta koji su se završavali pred našim pravosuđem. Ne bih anticipirao ni presudu, ni krivicu, ali mislim da je ovo pravi trenutak da se postave ta pitanja i da se onemogući mogućnost bilo kakvog pokušaja uticaja na sudije“, smatra Antonijević.\nInače, Haški tribunal je u oktobru 2012. podigao optužnicu protiv Radete, Jojića, kao i Jova Ostojića, a optuženi su da su uticali na svedoke u procecu protiv svog partijskog vođe Vojislava Šešelja. Tribunal je vlastima u Beogradu nalog za hapšenje radikala uputio 2015. godine, a 2016. godine Veće za ratne zločine Višeg suda u Beogradu odlučilo je da nema zakonskih osnova za hapšenje i izručenje, zato što zakon o saradnji sa Haškim tribunalom predviđa obavezu izručenja samo optuženih za ratne zločine, a ne i nepoštovanje suda.\nTribunal je u novembru 2016. izdao međunarodni nalog za hapšenje optuženih, ocenjujući da je zvanični Beograd nekoliko puta odbio da postupi po nalogu suda, uhapsi i u Hag izruči radikale. Na zahtev Tribunala, Interpol je, krajem marta 2017. za optuženim radikalima raspisao „crvene poternice“, a Ostojić je u međuvremenu preminuo. Haški sud je Srbiju nekoliko puta prijavio Savetu bezbednosti UN zbog nesaradnje u slučaju članova SRS.\nHaški tribunal optužnica ratni zločini Srpska radikalna stranka Vojislav Šešelj


Krizni štab presekao, premijerka saopštila: Uvode se kovid propusnice, mera stupa na snagu u subotu · gradski.online\nKrizni štab presekao, premijerka saopštila: Uvode se kovid propusnice, mera stupa na snagu u subotu\nBEOGRAD- Od subote se u našoj zemlji uvode kovid propusnice koje će važiti za sve zatvorene ugostiteljske objekte. Nova mera Kriznog štaba na snaću će stupiti 23. oktobra, od 22 sata.\nPremijerka Ana Brnabić izjavile je da će Vlada Srbije na sednici usvojiti uredbu kojom će biti moguće da pravno lice, preduzetnik ili organizator događaja imaju pravo na ulazu u ugostiteljske objekte da uz kovid propusnice traže i dokument sa fotografijom-ličnu kartu ili pasoš. Ona je naglasila da će sve inspekcije kontrolisati primenu ovih mera.\nKovid propusnica nije samo vakcina, ali za vakcinisane važi sledeće: dokaz o primljenoj drugoj odnosno trećoj dozi koja treba da bude primljena u roku od 210 dana, odnosno sedam meseci od primljene druge doze.\nZa nevakcinisane kovid propusnica podrazumeva: PCR test ne stariji od 72 sata, a ntigenski test ne stariji od 48 sati, dokaz o preležanom kovidu u poslednjih sedam meseci\nPravila vezana za kovid propusunice u objektima, posle 22 sata, važiće za svadbe i za sve druge proslave. Upitana zašto pitanje zašto će kovid propusnice važiti posle 22 časa, odgovorila je da je to vreme kada ne moraju svi da budu na tim mestima i da nije reč o objektima u koje morate da uđete.\nBrnabić je dodala da je drugačija situacija kad sedite u kafiću ujutru u 9 sati bez muzike, grljenja i glasnog pevanja, dok posle 22 časa svega toga ima.\nPrethodnoTokom poslednja dva dana: Bez preminulih u kikindskoj bolnici, hospitalizovano 46 kovid pacijenata\nSledećeZahvaljujući čudesnim odbranama Marka Gaćinovića: Njemu titula igrača utakmice, a bodovi “Kikindi Grindex”


Đoković: Ne odustajem, niko me ne tera da igram tenis - Admiral Bet SPORT\nĐoković: Ne odustajem, niko me ne tera da igram tenis\nMarko Đinđić Posted on 9. maja 2018. 17:38 11. maja 2018. 17:57\nNajbolji srpski teniser Novak Đoković izjavio je nakon meča i poraza od Britanca Kajla Edmunda, da ne razmišlja o odustajanju uprkos seriji poraza od početka ove sezone.\nPosle sjajnog izdanja u prvom kolu protiv Keija Nišikorija, Novak je završio svoje učešće na Mastersu u Madridu porazom od Kajla Edmunda rezultatom 6:3, 3:6, 6:3.\n"Niko me ne tera da igram ovaj sport. Činim to jer mi se dopada i jer želim. Dokle god budem imao ljubav za ovaj sport, nastaviću da igram", rekao je Đoković, još jednom potvrdivši da želja za povratkom na stare staze nije prestala.\nNovak je prokomentarisao i svog protivnika, koji svoje učešće nastavlja sutra, duelom protiv Davida Gofana.\n"Napredovao je – njegov forhend je očigledno veliko oružje, ali je mnogo napredovao na bekhendu, posebno po paraleli. Nekoliko izuzetno bitnih poena je osvojio tim udarcem. Odigrao sam dva teška meča, a Kajl je bio bolji igrač u važnim trenucima. Kod rezultata 3:4 bilo je nekoliko loših odskoka loptice, pogađao je linije i ispustio sam gem. U sledećem je servirao novim lopticama, ubacio četiri prva servisa i pobedio. Bilo je blizu, ali to je tenis", istakao je Đoković.\nTagovi : atp, madrid, novak đoković, tenis


20/05/2022 - podunavlje.info\n20. maj 2022 – Agencija za bezbednost saobraćaja realizuje kampanju pod nazivom „Na maturu bez automobila“ u saradnji sa Ministarstvom unutrašnjih poslova, Ministarstvom prosvete, nauke i tehnološkog razvoja i lokalnim samoupravama. Kampanja je namenjena mladima, maturantima širom Republike Srbije i uspešno se sprovodi već nekoliko godina unazad, a cilј je da se mladi upozore na rizična ponašanja u saobraćaju. S…\nAgencija za bezbednost saobraćaja, Na maturu bez automobilaLeave a comment\nSMEDEREVO – 20. maj 2022 – Streljačka družina Smederevo pozvala je danas sve devojčice i dečake, rođene od 2007. do 2013. godine a zainteresovane za ovaj sport, da se priključe Letnjoj školi streljaštva. Prijave i upis u akciju na vazdušnom strelištu u Sportskoj hali Smederevo svakog radnog dana od 18 do 20 časova. Foto:/ilustracija: Streljačka družina Smederevo\nLetnja škola strelјaštva, Leto na strelištu, Streljačka družina SmederevoLeave a comment\nToalet papir k’o da je protkan zlatom – cene mu otišle u nebesa\n20. maj 2022 – Sećate li se kako smo se sprdali sa onima koji su na početku pandemije pravili zalihe toalet papira? E pa, ako su dovoljno nakupovali pre dve godine i zalihe im još traju, sada se oni smeju nama. Jer, kada se pogleda lista artikala koji su najviše poskupeli u poslednjih par meseci ubedljivo prvo mesto drži baš…\nceluloza, cene, Poskupljenje, toalet papirLeave a comment\n25/06/2022, 9:34 pm


Potpredśednica Donjeg doma britanskog Parlamenta je najavila dobre vijesti iz njene zemlje vezano za ratifikaciju Protokola o pristupanju Crne Gore NATO-u. Sagovornica je takođe pokazala veliko interesovanje za politički model Sporazuma o fer i slobodnim izborima i Vladi izbornog povjerenja.\nPredśednik crnogorskog Parlamenta je objasnio razloge uslovne podrške Vladi, a na primjeru Skupštine Crne Gore pokazao je valjanost odluke da opozicija uzme učešća u pripremi fer i slobodnih izbora.\nSa predśednikom Senata Republike Italije Pjetrom Grasom, inače bivšim tužiocem za borbu protiv organizovanog kriminala Republike Italije, bilo je riječi o permanentno dobrim odnosima dviju država i mogućnostima daljeg proširenja parlamentarne saradnje. Predśednik Pajović je naglasio potrebu korišćenja iskustava Republike Italije u svim oblastima društvenog i političkog života.\nPredśednik crnogorskog Parlamenta je na Evropskoj konferenciji predśednika parlamenata Savjeta Evrope učestvovao u debati na sesiji pod nazivom “Nacionalni parlamenti i Savjet Evrope: zajednička promocija demokratije, ljudskih prava i vladavine prava” i tom prilikom je između ostalog kazao:\n- Demokratija, ljudska prava i vladavina prava u modernoj evropskoj istoriji čine temelj zapadne civilizacije, a Crna Gora kroz proces evropskih i evroatlantskih integracija nastoji da potvrdi pripadnost toj civilizaciji. Poštovanje osnovnih principa pravne države i vladavine prava danas predstavlja jedan od civilizacijskih standarda i jednu vrstu ulaznice u krug civilizovanih zemalja. Ne samo kvalitet, nego i legitimitet cijelog pravnog sistema jedne države danas umnogome zavise od dosljedne primjene načela vladavine prava - rekao je Pajović.\n- Znamo da je pred nama još izazova i posla po pitanju jačanja vladavine prava i uspostavljanja funkcionalne demokratije. U tom procesu vrlo smo zahvalni našim evropskim i NATO partnerima na podršci koju nam konstantno pružaju u pravcu postizanja tog cilja. Takođe, dozvolite mi da istaknem da je Crna Gora formiranjem Vlade izbornog povjerenja pokazala demokratsku zrelost da za stolom sama, bez posrednika, rješava političke izazove sa kojima se susreće, što nije baš česta pojava na trusnom području Balkana. Podśetiću vas i da smo prije samo jednu deceniju mirnim i demokratskim putem na referendumu uspjeli da obnovimo nezavisnost. – rekao je predśednik Skupštine Darko Pajović na Evropskoj konferenciji u Strazburu.


Vreme - Crna Gora: Predsednik posle treće pobede\nNovi predsednik Crne Gore je Filip Vujanović, kandidat crnogorske koalicije DPS/SDP, on je nadmoćno pobedio svoje rivale, Miodraga Živkovića, lidera Liberalnog saveza Crne Gore, i Dragana Hajdukovića, nezavisnog kandidata. Crna Gora je, posle dva propala izborna procesa u prethodnih šest meseci, konačno, u nedelju 11. maja, dobila predsednika.\nVujanović je osvojio 139.574 ili 64,25 odsto glasova, potvrdila je u utorak 13. maja Republicčka izborna komisija. Predsednik RIK-a Branislav Radulović rekao je da je Vujanović osvojio više od polovine važećih glasova građana koji su izašli na izbore, što je, prema Zakonu o izboru predsednika, dovoljno za izbornu pobedu.\nZa kandidata Liberalnog saveza Crne Gore Miodraga Živkovića glasalo je 68.169 birača ili 31,4 odsto, dok je nezavisni kandidat Dragan Hajduković dobio 9501 glas ili 4,4 odsto.\nPredsednički kandidat koalicije "Za evropsku Crnu Goru" Filip Vujanović dobio je poverenje oko 140.000 glasača, što je za 35.000 manje nego u prethodna dva neuspela izborna kruga. Da je ovo rezultat izbora za poslanike u Skupštinu Crne Gore, to bi bilo sedam mandata manje nego na poslednjim izborima, a to znači da koalicija koja je sada na vlasti ne bi imala parlamentarnu većinu u Skupštini. Za Vujanovića je glasalo nešto manje od jedne trećine ukupno upisanih u biračke spiskove (458.399). Posmatrači primećuju da je demotivacioni efekat na birače Filipa Vujanovića bila izvesnost uspeha izbora nakon uklanjanja cenzusa od 50 odsto, kao i uverenje da će Vujanović pobediti, pa je deo njegovih birača odustao od glasanja.\nVujanovićev glavni konkurent Miodrag Živković osvojio je blizu 32 odsto glasova, čime je sasvim zadovoljan. Živković je bio kandidat partije koja u parlamentu ima četiri poslanika i koja je na prethodnim izborima osvojila svega 20.000 glasova.\nOcenu da je apatija birača bila osnovna karakteristika predsedničkih izbora dele i izveštači stranih medija, uz ocenu da rezultati ukazuju na veliki pad poverenja građana u vlast.\nInauguracija novoizabranog crnogorskog predsednika Filipa Vujanovića biće održana na Cetinju, a datum te ceremonije biće naknadno utvrđen, izjavila je portparol Vujanovićevog izbornog štaba Vinka Jovović.\nFilip Vujanović biće treći predsednik Crne Gore. Prvog predsednika Republika Crna Gora dobila je 10. januara 1992. godine, kada je izabran Momir Bulatović. Njega je u oktobru 1997. godine, pobedom na izborima, zamenio Milo Đukanović, koji je funkciju šefa crnogorske države obavljao do 25. novembra prošle godine, kada je podneo ostavku.